title: Vec C-310/09: Návrh na začatie prejudiciálneho konania, ktorý podal Conseil d’État (Francúzsko) 4. augusta 2009 — Minister rozpočtu, verejných financií a verejnej správy/Société Accor

text:
               26.9.2009

               SK

               Úradný vestník Európskej únie

               C 233/11

         Návrh na začatie prejudiciálneho konania, ktorý podal Conseil d’État (Francúzsko) 4. augusta 2009 — Minister rozpočtu, verejných financií a verejnej správy/Société Accor
   (Vec C-310/09)
   2009/C 233/20
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Odvolateľ: Minister rozpočtu, verejných financií a verejnej správy

      Odporca: Société Accor

      Prejudiciálne otázky

               1.

                           a)

                           Treba článok 56 a článok 43 Zmluvy o založení Európskeho spoločenstva vykladať v tom zmysle, že je v rozpore s ním daňový systém, ktorého cieľom je zamedzenie dvojitého hospodárskeho zdaňovania dividend a ktorý

                                       i)

                                       umožňuje materskej spoločnosti uplatniť v prípade zrážky dane, ktorú je povinná zaplatiť, keď svojim akcionárom vypláca dividendy vyplatené jej dcérskymi spoločnosťami zápočet dane spojený s vyplácaním týchto dividend, ak pochádzajú z dcérskej spoločnosti usadenej vo Francúzsku;

                                       ii)

                                       ale neposkytuje túto možnosť, ak dividendy pochádzajú z dcérskej spoločnosti usadenej v inom členskom štáte Európskeho spoločenstva, keďže na základe tohto systému nevzniká v tomto prípade právo na priznanie zápočtu dane spojeného s výplatou týchto dividend touto dcérskou spoločnosťou; a to z toho dôvodu, že tento systém ako taký narúša v prípade tejto materskej spoločnosti zásady voľného pohybu kapitálu alebo slobodu usadiť sa?

                           b)

                           V prípade zápornej odpovede na prvú otázku, treba tieto články vykladať v tom zmysle, že tak či tak je v rozpore s nimi taký systém, keďže je potrebné vziať do úvahy tiež situáciu akcionárov z dôvodu, že vzhľadom na platenie zrážkovej dane suma dividend vyplatených týmito dcérskymi spoločnosťami materskej spoločnosti a následne vyplatených touto materskou spoločnosťou svojim akcionárom sa líši v závislosti od umiestnenia týchto dcérskych spoločností, vo Francúzsku alebo v inom členskom štáte Európskeho spoločenstva, takže tento systém by mohol mať na akcionárov odradzujúci účinok pri investovaní do tejto materskej spoločnosti a následne by mohol spôsobovať ovplyvnenie získavania kapitálu touto spoločnosťou a mohol by mať takú povahu, že by odrádzal túto spoločnosť od prideľovania kapitálu dcérskym spoločnostiam zriadeným v iných členských štátoch ako Francúzsko alebo od vytvárania takých dcérskych spoločností v takých štátoch?

               2.

               V prípade kladnej odpovede na otázky 1 a 2 časti I a keby článok 56 a článok 43 Zmluvy o založení Európskeho spoločenstva boli vykladané v tom zmysle, že je v rozpore s nimi vyššie opísaný daňový systém zrážky dane a že v dôsledku toho je správny orgán v zásade povinný vrátiť sumy získané na jeho základe v rozsahu, v akom porušil právo Spoločenstva, je v rozpore s právom Spoločenstva v prípade takého systému, ktorý sám osebe nemá daňové dôsledky na tretie osoby zo strany daňovníka:

                           a)

                           to, aby sa správny orgán mohol brániť vráteniu súm zaplatených materskou spoločnosťou z dôvodu, že toto vrátenie by v jej prípade znamenalo bezdôvodné obohatenie,

                           b)

                           a v prípade zápornej odpovede, to, aby bola využitá okolnosť, že suma zaplatená materskou spoločnosťou pre ňu nepredstavuje účtovný náklad alebo daňové bremeno, ale pripočítava sa výlučne k celku súm, ktoré môžu byť následne vyplatené jej akcionárom, na to, aby sa nenariadilo vrátenie tejto sumy spoločnosti?

               3.

               Vzhľadom na odpoveď poskytnutú na otázky uvedené v časti I a II, tvoria zásady práva Spoločenstva rovnocennosti a efektivity prekážku toho, aby vrátenie súm takej povahy, ktorá zaručí uplatnenie toho istého daňového systému na dividendy, ktoré sú následne vyplácané materskou spoločnosťou, či už pôvodcom týchto dividend boli sumy vyplácané jej dcérskymi spoločnosťami usadenými vo Francúzsku alebo v inom členskom štáte Európskeho spoločenstva, bolo podrobené podmienke, s výhradou prípadne ustanovení dvojstranného dohovoru uplatniteľného vo vzťahoch medzi Francúzskom a členským štátom, v ktorom je usadená dcérska spoločnosť, vzťahujúceho sa na výmenu informácií, že daňovník predloží údaje, ktoré má len on sám, týkajúce sa, v prípade každej spornej dividendy, najmä skutočne uplatnenej daňovej sadzby a skutočne zaplatenej sumy dane z dôvodu zisku vytvoreného jej dcérskymi spoločnosťami usadenými v iných členských štátoch Európskeho spoločenstva ako je Francúzsko, zatiaľ čo pre dcérske spoločnosti usadené vo Francúzsku sa tieto informácie, známe správnym orgánom, nevyžadujú?


title: Vec T-5/12: Žaloba podaná 4. januára 2012 — BSH Bosch und Siemens Hausgeräte/ÚHVT (Wash & Coffee)

text:
               3.3.2012

               SK

               Úradný vestník Európskej únie

               C 65/19

         Žaloba podaná 4. januára 2012 — BSH Bosch und Siemens Hausgeräte/ÚHVT (Wash & Coffee)
   (Vec T-5/12)
   2012/C 65/36
   Jazyk konania: nemčina

      Účastníci konania

      Žalobkyňa: BSH Bosch und Siemens Hausgeräte GmbH (Mníchov, Nemecko) (v zastúpení: S. Biagosch, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje:

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 7. novembra 2011 vo veci R 992/2011-4 a rozhodnutie Úradu pre harmonizáciu (oddelenia pre správu ochranných známok) z 11. marca 2011 vo veci prihlášky ochrannej známky Spoločenstva CTM 9094459 v rozsahu, v akom bola prihláška zamietnutá,

               —

               zaviazať ÚHVT na náhradu vlastných trov konania, ako aj trov konania, ktoré vznikli žalobkyni.

      Dôvody a hlavné tvrdenia

      Prihlasovaná ochranná známka Spoločenstva: slovná ochranná známka „Wash & Coffee“ pre tovary a služby v triedach 25, 37 a 43.

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: čiastočné zamietnutie odvolania.

      Dôvody žaloby: porušenie článku 76 ods. 1 nariadenia 207/2009, pretože Úrad porušil svoju povinnosť riadne zistiť skutkový stav, na ktorom založil svoje rozhodnutie, ako aj porušenie článku 7 ods. 1 písm. b) nariadenia 207/2009, pretože prihlasovaná ochranná známka má rozlišovaciu spôsobilosť.


title: Vec C-199/15: Rozsudok Súdneho dvora (deviata komora) z 10. novembra 2016 (návrh na začatie prejudiciálneho konania, ktorý podal Consiglio di Stato – Taliansko) – Ciclat Soc. Coop./Consip SpA, Autorità per la Vigilanza sui Contratti Pubblici di lavori, servizi e forniture (Návrh na začatie prejudiciálneho konania — Smernica 2004/18/ES — Článok 45 — Články 49 a 56 ZFEÚ — Verejné zákazky — Podmienky vylúčenia z postupu zadávania verejných zákaziek na práce, verejných zákaziek na dodávku tovaru a verejných zákaziek na služby — Povinnosti týkajúce sa odvodov príspevkov na sociálne zabezpečenie — Jednotný dokument o riadnom splnení povinnosti odvodu príspevkov na sociálne zabezpečenie — Oprava nezrovnalosti)

text:
               16.1.2017

               SK

               Úradný vestník Európskej únie

               C 14/7

         Rozsudok Súdneho dvora (deviata komora) z 10. novembra 2016 (návrh na začatie prejudiciálneho konania, ktorý podal Consiglio di Stato – Taliansko) – Ciclat Soc. Coop./Consip SpA, Autorità per la Vigilanza sui Contratti Pubblici di lavori, servizi e forniture
   (Vec C-199/15) (1)

   ((Návrh na začatie prejudiciálneho konania - Smernica 2004/18/ES - Článok 45 - Články 49 a 56 ZFEÚ - Verejné zákazky - Podmienky vylúčenia z postupu zadávania verejných zákaziek na práce, verejných zákaziek na dodávku tovaru a verejných zákaziek na služby - Povinnosti týkajúce sa odvodov príspevkov na sociálne zabezpečenie - Jednotný dokument o riadnom splnení povinnosti odvodu príspevkov na sociálne zabezpečenie - Oprava nezrovnalosti))
   (2017/C 014/08)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Consiglio di Stato

      Účastníci konania pred vnútroštátnym súdom

      Odvolateľka: Ciclat Soc. Coop.

      Odporcovia: Consip SpA, Autorità per la Vigilanza sui Contratti Pubblici di lavori, servizi e forniture

      za účasti: Istituto nazionale per l’assicurazione contro gli infortuni sul lavoro (INAIL), Team Service SCARL, ako zástupkyňa spoločností ATI-Snam Lazio Sud Srl a Ati-Linda Srl, Consorzio Servizi Integrati

      Výrok rozsudku

   Článok 45 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby sa má vykladať v tom zmysle, že nebráni vnútroštátnej právnej úprave, o akú ide vo veci samej, ktorá stanovuje verejnému obstarávateľovi povinnosť, aby za dôvod vylúčenia považoval porušenie povinnosti odvodu príspevkov na sociálne zabezpečenie konštatované v potvrdení vydanom orgánmi sociálneho zabezpečenia na žiadosť verejného obstarávateľa z úradnej povinnosti, ak toto porušenie existovalo v čase účasti na zadávacom konaní, aj keď pri zadávaní zákazky alebo preskúmaní z úradnej povinnosti už neexistovalo.

      (1)  Ú. v. EÚ C 262, 10.8.2015.


title: Vec T-473/11: Žaloba podaná 30. augusta 2011 — Longevity Health Products/ÚHVT — Weleda Trademark (MENOCHRON)

text:
               22.10.2011

               SK

               Úradný vestník Európskej únie

               C 311/45

         Žaloba podaná 30. augusta 2011 — Longevity Health Products/ÚHVT — Weleda Trademark (MENOCHRON)
   (Vec T-473/11)
   2011/C 311/84
   Jazyk, v ktorom bola podaná žaloba: nemčina

      Účastníci konania

      Žalobkyňa: Longevity Health Products, Inc. (Nassau, Bahamy) (v zastúpení: J. Korab, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Weleda Trademark AG (Arlesheim, Švajčiarsko)

      Návrhy

   Žalobkyňa navrhuje:

               —

               určiť, že žaloba spoločnosti Longevity Health Products, Inc. je prípustná,

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 6. júla 2011 vo veci R 2345/2010-4 a zamietnuť námietku podanú Weleda Trademark AG proti prihláške ochrannej známky Spoločenstva CTM 005050752 a

               —

               zaviazať Úrad pre harmonizáciu vnútorného trhu na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „MENOCHRON“ pre tovary a služby zaradené v triedach 3, 5 a 35.

      Majiteľ ochrannej známky alebo označenia namietaných v námietkovom konaní: Weleda Trademark AG.

      Namietaná ochranná známka alebo označenie: slovná ochranná známka „MENODORON“ pre tovary a služby zaradené v triedach 3, 5 a 44.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 nariadenia č. 207/2009 (1), pretože medzi kolidujúcimi ochrannými známkami neexistuje pravdepodobnosť zámeny.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec C-244/08: Rozsudok Súdneho dvora (ôsma komora) zo 16. júla 2009 — Komisia Európskych spoločenstiev/Talianska republika (Nesplnenie povinnosti členským štátom — Šiesta smernica DPH — Článok 17 — Ôsma smernica 79/1072/EHS — Článok 1 — Trinásta smernica 86/560/EHS — Vrátenie alebo odpočet DPH — Platiteľ dane so sídlom v inom členskom štáte alebo v tretej krajine, ale ktorý má stálu prevádzkareň v dotknutom členskom štáte)

text:
               12.9.2009

               SK

               Úradný vestník Európskej únie

               C 220/12

         Rozsudok Súdneho dvora (ôsma komora) zo 16. júla 2009 — Komisia Európskych spoločenstiev/Talianska republika
   (Vec C-244/08) (1)

   (Nesplnenie povinnosti členským štátom - Šiesta smernica DPH - Článok 17 - Ôsma smernica 79/1072/EHS - Článok 1 - Trinásta smernica 86/560/EHS - Vrátenie alebo odpočet DPH - Platiteľ dane so sídlom v inom členskom štáte alebo v tretej krajine, ale ktorý má stálu prevádzkareň v dotknutom členskom štáte)
   2009/C 220/20
   Jazyk konania: taliančina

      Účastníci konania

      Žalobkyňa: Komisia Európskych spoločenstiev (v zastúpení: A. Aresu a M. Afonso, splnomocnení zástupcovia)

      Žalovaná: Talianska republika (v zastúpení: I. Bruni, G. De Bellis a G. Palmieri, splnomocnení zástupcovia)

      Predmet veci

   Nesplnenie povinnosti členským štátom — Porušenie článku 1 ôsmej smernice Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu — Úpravy o vrátení dane z pridanej hodnoty platiteľom dane, ktorí nemajú sídlo na území štátu (Ú. v. ES L 331, s. 11; Mim. vyd. 09/001, s. 79) a článku 1 trinástej smernice Rady 86/560/EHS zo 17. novembra 1986 o harmonizácii zákonov členských štátov týkajúcich sa daní z obratu — postup vrátenia dane z pridanej hodnoty osobám podliehajúcim zdaneniu, ktoré nesídlia na území Spoločenstva — Vrátenie DPH platiteľovi dane so sídlom v inom členskom štáte alebo v tretej krajine, ale ktorý má stálu prevádzkareň v Taliansku

      Výrok rozsudku

               1.

               Talianska republika si tým, že nútila platiteľa dane so sídlom v inom členskom štáte alebo v tretej krajine, ale ktorý má stálu prevádzkareň v Taliansku a ktorý v priebehu tohto obdobia uskutočnil dodávky tovaru alebo poskytoval služby v Taliansku, aby žiadal vrátenie dane z pridanej hodnoty zaplatenej na vstupe podľa postupov upravených nižšie uvedenými smernicami, namiesto toho, aby ju odpočítala, ak sa nadobudnutie, na základe ktorého sa žiada vrátenie tejto dane, uskutoční nie prostredníctvom tejto stálej prevádzkarne, ale priamo prostredníctvom hlavného podniku tohto platiteľa dane, nesplnila v oblasti vrátenia dane z pridanej hodnoty platiteľovi dane so sídlom v inom členskom štáte alebo v tretej krajine, ale ktorý má stálu prevádzkareň v dotknutom členskom štáte, povinnosti, ktoré jej vyplývajú z článku 1 ôsmej smernice Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu — Úpravy o vrátení dane z pridanej hodnoty platiteľom dane, ktorí nemajú sídlo na území štátu a článku 1 trinástej smernice Rady 86/560/EHS zo 17. novembra 1986 o harmonizácii zákonov členských štátov týkajúcich sa daní z obratu — postup vrátenia dane z pridanej hodnoty osobám podliehajúcim zdaneniu, ktoré nesídlia na území Spoločenstva.

               2.

               Talianska republika je povinná nahradiť trovy konania.

      (1)  Ú. v. EÚ C 209, 15.8.2008.


title: Vec T-165/15: Žaloba podaná 7. apríla 2015 – Ryanair a Airport Marketing Services/Komisia

text:
               13.7.2015

               SK

               Úradný vestník Európskej únie

               C 228/18

         Žaloba podaná 7. apríla 2015 – Ryanair a Airport Marketing Services/Komisia
   (Vec T-165/15)
   (2015/C 228/22)
   Jazyk konania: angličtina

      Účastníci konania

      Žalobkyne: Ryanair Ltd (Dublin, Írsko), a Airport Marketing Services Ltd (Dublin) (v zastúpení: G. Berrisch, E. Vahida, a G. Metaxas-Maranghidis, lawyers, a B. Byrne, solicitor)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušil článok 1 ods. 1 a článok 1 ods. 2, ako aj články 3, 4 a 5 (v rozsahu, v akom sa týkajú článku 1 ods. 1 a 2) rozhodnutia Európskej komisie z 23. júla 2014 o štátnej pomoci SA.22614, v ktorom Komisia dospela k záveru, že Ryanair a Airport Marketing Services získali od Obchodnej a priemyselnej komory v Pau-Béarn protiprávnu štátnu pomoc, ktorá je nezlučiteľná s vnútorným trhom, a

               —

               zaviazal Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyne uvádzajú päť žalobných dôvodov.

               1.

               Prvý žalobný dôvod založený na porušení článku 41 Charty základných práv Európskej únie, zásady riadnej správy a práva žalobkýň na obhajobu, lebo Komisia neumožnila žalobkyniam prístup k vyšetrovaciemu spisu a neumožnila im právoplatne vyjadriť svoje pripomienky.

               2.

               Druhý žalobný dôvod založený na porušení článku 107 ods. 1 ZFEÚ, lebo Komisia neoprávnene pripísala dotknuté opatrenia štátu.

               3.

               Tretí žalobný dôvod založený na porušení článku 107 ods. 1 ZFEÚ, lebo Komisia sa neoprávnene odmietla oprieť o porovnávaciu analýzu, na základe ktorej by dospela k záveru, že žalobkyniam nebola poskytnutá žiadna pomoc. Subsidiárne Komisia nestanovila náležitú hodnotu marketingových služieb; neoprávnene odmietla dôvody, na ktorých je založené rozhodnutie letiska prijať tieto služby; nesprávne odmietla možnosť, že časť marketingových služieb mohla byť prijatá z dôvodu všeobecného záujmu; nevykonala analýzu marketingových zmlúv z hľadiska názorov subjektov pôsobiacich na trhu, ktorým je vlastník a prevádzkovateľ letiska; na výpočet ziskovosti letiska využila neúplné a nesprávne údaje; uplatnila príliš krátky časový horizont; nesprávne vychádzala len z dohodnutých ciest a neprihliadla k sieťovým externalitám, ktoré mohlo letisko očakávať od svojho vzťahu s Ryanairom. V každom prípade uvádzajú, že hoci mali výhodu, Komisia nepreukázala, že šlo o selektívnu výhodu.

               4.

               Štvrtý žalobný dôvod založený na porušení článku 107 ods. 1 ZFEÚ, lebo Komisia sa dopustila zjavne nesprávneho posúdenia a nesprávneho právneho posúdenia, keď dospela k záveru, že pomoc poskytnutá spoločnostiam Ryanair a AMS sa rovnala kumulovaným marginálnym stratám letiska v Pau, a nie skutočnému zisku spoločností Ryanair a AMS. Komisia mala preskúmať, v akom rozsahu boli údajné výhody skutočne poskytované cestujúcim spoločnosti Ryanair. Okrem toho sa Komisii nepodarilo vyčísliť žiadnou konkurenčnú výhodu, ktorá (údajne) vznikla spoločnosti Ryanair na základe podhodnotených platobných tokov. Nakoniec Komisia nevysvetlila, prečo bolo nutné požadovať vrátenie sumy pomoci uvedenej v rozhodnutí s cieľom zaistiť znovuobnovenie situácie pred poskytnutím pomoci.


title: Vec C-597/11 P: Odvolanie podané 25. novembra 2011 : Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (prvá komora) z  9. septembra 2011 vo veci T-232/06, Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia

text:
               28.1.2012

               SK

               Úradný vestník Európskej únie

               C 25/42

      Odvolanie podané 25. novembra 2011: Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (prvá komora) z 9. septembra 2011 vo veci T-232/06, Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia
      (Vec C-597/11 P)
      (2012/C 25/79)
      Jazyk konania: angličtina

         Účastníci konania

         Odvolateľka: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (v zastúpení: N. Korogiannakis a M. Dermitzakis, Δικηγόροι)

         Ďalší účastník konania: Európska komisia

         Návrhy odvolateľky

                  —

                  zrušiť rozhodnutie Všeobecného súdu,

                  —

                  vykonať svoju neobmedzenú právomoc a zrušiť rozhodnutie Komisie (GR dane a colná únia) o zamietnutí ponuky odvolateľky predloženej v reakcii na vyhlásenie verejného obstarávania TAXUD/2005/AO-001 na špecifikáciu, vývoj, údržbu a podporu colných IT služieb týkajúcich sa IT projektov GR-TAXUD „CUST DEV“ (Ú. v. EÚ 2005/S 187-183846) a udelení zákazky inému uchádzačovi, oznámené odvolateľke listom z 19. júna 2006, a priznať požadovanú náhradu škody,

                  —

                  alternatívne, vrátiť vec Všeobecnému súdu, aby rozhodol vo veci,

                  —

                  zaviazať Komisiu na úhradu trov konania a iných výdavkov odvolateľky vrátane trov konania a výdavkov, ktoré vznikli v súvislosti s pôvodným konaním.

         Odvolacie dôvody a hlavné tvrdenia

      Odvolateľka uvádza, že napadnutý rozsudok by mal byť zrušený z týchto dôvodov:

                  Po prvé odvolateľka uvádza, že Všeobecný súd sa dopustil nesprávneho právneho posúdenia, keď prijal nesprávny výklad článku 89 ods. 1 a článku 98 ods. 1 finančného nariadenia a článku 140 ods. 1 a 2 a článku 141 ods. 2 vykonávacích pravidiel, zásady rovnakého zaobchádzania, zákazu diskriminácie, transparentnosti a slobodnej súťaže.

                  Po druhé odvolateľka uvádza, že Všeobecný súd sa dopustil nesprávneho právneho posúdenia, keď nesprávne interpretoval a skreslil predložené dôkazy.

                  Odvolateľka ďalej uvádza, že Všeobecný súd sa dopustil nesprávneho právneho posúdenia, keď nesprávne vykladal dodatok k výberovým kritériám, ako aj keď nepreskúmal existenciu početných zjavne nesprávnych posúdení pri hodnotení verejného obstarávania a v napadnutom rozsudku uviedol nedostatočné odôvodnenie.


title: Vec F-83/09: Rozsudok Súdu pre verejnú službu (druhá komora) z  26. mája 2011 — Kalmár/Europol (Verejná služba — Zamestnanci Europolu — Prepustenie — Návrh na zrušenie — Platba odmeny — Vplyv zrušujúceho rozsudku)

text:
               27.8.2011

               SK

               Úradný vestník Európskej únie

               C 252/51

         Rozsudok Súdu pre verejnú službu (druhá komora) z 26. mája 2011 — Kalmár/Europol
   (Vec F-83/09) (1)

   (Verejná služba - Zamestnanci Europolu - Prepustenie - Návrh na zrušenie - Platba odmeny - Vplyv zrušujúceho rozsudku)
   2011/C 252/109
   Jazyk konania: holandčina

      Účastníci konania

      Žalobca: Andreas Kalmár (Haag, Holandsko) (v zastúpení: D. C. Coppens, advokát)

      Žalovaný: Európsky policajný úrad (v zastúpení: D. Neumann a D. El Khoury, splnomocnení zástupcovia, za právnej pomoci B. Wägenbaur, advokát)

      Predmet veci

   Jednak návrh na zrušenie rozhodnutia Europolu zo 4. a z 24. februára 2009 o prepustení žalobcu a jeho postavení mimo výkonu funkcie počas výpovednej lehoty. Jednak návrh na náhradu majetkovej a nemajetkovej ujmy, ktorú žalobca utrpel

      Výrok rozsudku

               1.

               Rozhodnutie zo 4. februára 2009, ktorým riaditeľ Európskeho policajného úradu (Europol) vypovedal zmluvu na dobu určitú, uzavretú s A. Kalmárom, rozhodnutie z 24. februára 2009, ktorým riaditeľ Europolu zbavil dotknutú osobu výkonu funkcie počas výpovednej doby, ako aj rozhodnutie z 18. júla 2009 o zamietnutí sťažnosti dotknutého, sa zrušujú.

               2.

               Europol je povinný zaplatiť žalobcovi sumu 5 000 eur ako náhradu ujmy.

               3.

               V zostávajúcej časti sa žaloba zamieta.

               4.

               Europol znáša svoje vlastné trovy konania a je povinný nahradiť trovy konania A. Kalmára.

      (1)  Ú. v. EÚ C 24, 30.1.2010, s. 80.


title: Spojené veci C-72/14 a C-197/14: Rozsudok Súdneho dvora (druhá komora) z 9. septembra 2015 (návrhy na začatie prejudiciálneho konania, ktoré podali Gerechtshof te ’s-Hertogenbosch, Hoge Raad der Nederlanden – Holandsko) – X/Inspecteur van Rijksbelastingdienst (C-72/14) a T. A. van Dijk/Staatssecretaris van Financiën (C-197/14) (Návrh na začatie prejudiciálneho konania — Migrujúci pracovníci — Sociálne zabezpečenie — Uplatniteľná právna úprava — Lodníci na Rýne — Osvedčenie E 101 — Dôkazná sila — Podanie návrhu na Súdny dvor — Povinnosť vnútroštátneho súdu položiť prejudiciálnu otázku)

text:
               3.11.2015

               SK

               Úradný vestník Európskej únie

               C 363/9

         Rozsudok Súdneho dvora (druhá komora) z 9. septembra 2015 (návrhy na začatie prejudiciálneho konania, ktoré podali Gerechtshof te ’s-Hertogenbosch, Hoge Raad der Nederlanden – Holandsko) – X/Inspecteur van Rijksbelastingdienst (C-72/14) a T. A. van Dijk/Staatssecretaris van Financiën (C-197/14)
   (Spojené veci C-72/14 a C-197/14) (1)

   ((Návrh na začatie prejudiciálneho konania - Migrujúci pracovníci - Sociálne zabezpečenie - Uplatniteľná právna úprava - Lodníci na Rýne - Osvedčenie E 101 - Dôkazná sila - Podanie návrhu na Súdny dvor - Povinnosť vnútroštátneho súdu položiť prejudiciálnu otázku))
   (2015/C 363/11)
   Jazyk konania: holandčina

      Vnútroštátne súdy, ktoré podali návrh na začatie prejudiciálneho konania

   Gerechtshof te ’s-Hertogenbosch, Hoge Raad der Nederlanden

      Účastníci konania pred vnútroštátnym súdom

      Žalobcovia: X (C-72/14), T. A. van Dijk (C-197/14)

      Žalovaní: Inspecteur van Rijksbelastingdienst (C-72/14), Staatssecretaris van Financiën (C-197/14)

      Výrok rozsudku

               1.

               Článok 7 ods. 2 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, ako aj články 10c až 11a a články 12a a 12b nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia č. 1408/71, zmeneného, doplneného a aktualizovaného nariadením Rady (ES) č. 118/97 z 2. decembra 1996, v znení, v akom boli obe uvedené nariadenia zmenené a doplnené nariadením Európskeho parlamentu a Rady (ES) č. 647/2005 z 13. apríla 2005, sa majú vykladať v tom zmysle, že osvedčenie, ktoré vydala príslušná inštitúcia členského štátu vo forme osvedčenia E 101 s cieľom potvrdiť, že pracovník podlieha sociálnej právnej úprave tohto členského štátu, hoci spadá do pôsobnosti dohody o sociálnom zabezpečení lodníkov na Rýne, ktorú prijala medzivládna konferencia poverená revíziou dohody z 13. februára 1961 o sociálnom zabezpečení lodníkov na Rýne, a ktorá bola podpísaná 30. novembra 1979 v Ženeve, nezaväzuje inštitúcie iných členských štátov. Skutočnosť, že inštitúcia, ktorá osvedčenie vydala, nemala v úmysle vyhotoviť práve osvedčenie E 101, ale len použila vzorové tlačivo tohto osvedčenia z administratívnych dôvodov, je v tejto súvislosti irelevantná.

               2.

               Článok 267 tretí odsek ZFEÚ sa má vykladať v tom zmysle, že vnútroštátny súd, ktorého rozhodnutia nemôžu byť predmetom opravných prostriedkov podľa vnútroštátneho práva, ako je vnútroštátny súd, ktorý podal návrh na začatie prejudiciálneho konania, nie je povinný obrátiť sa na Súdny dvor len z dôvodu, že vnútroštátny súd nižšieho stupňa položil v podobnej veci týkajúcej sa úplne rovnakej problematiky Súdnemu dvoru prejudiciálnu otázku, ani nie je povinný počkať na odpoveď na túto otázku.

      (1)  Ú. v. EÚ C 142, 12.5.2014.

      Ú. v. EÚ C 223, 14.7.2014.


title: Vec C-262/15: Rozsudok Súdneho dvora (deviata komora) z 26. mája 2016 (návrh na začatie prejudiciálneho konania, ktorý podal Verwaltungsgerichtshof – Rakúsko) – GD European Land Systems – Steyr GmbH/Zollamt Eisenstadt Flughafen Wien (Návrh na začatie prejudiciálneho konania — Spoločný colný sadzobník — Zaradenie tovarov — Nariadenie (EHS) č. 2658/87 — Kombinovaná nomenklatúra — Položka 8710 a podpoložka 9305 91 00 — Poznámka 3 k triede XVII a poznámka 1 písm. c) ku kapitole 93 — Tanky a obrnené bojové vozidlá — Vojenské zbrane — Zaradenie vežovej sústavy)

text:
               18.7.2016

               SK

               Úradný vestník Európskej únie

               C 260/9

         Rozsudok Súdneho dvora (deviata komora) z 26. mája 2016 (návrh na začatie prejudiciálneho konania, ktorý podal Verwaltungsgerichtshof – Rakúsko) – GD European Land Systems – Steyr GmbH/Zollamt Eisenstadt Flughafen Wien
   (Vec C-262/15) (1)

   ((Návrh na začatie prejudiciálneho konania - Spoločný colný sadzobník - Zaradenie tovarov - Nariadenie (EHS) č. 2658/87 - Kombinovaná nomenklatúra - Položka 8710 a podpoložka 9305 91 00 - Poznámka 3 k triede XVII a poznámka 1 písm. c) ku kapitole 93 - Tanky a obrnené bojové vozidlá - Vojenské zbrane - Zaradenie vežovej sústavy))
   (2016/C 260/12)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgerichtshof

      Účastníci konania pred vnútroštátnym súdom

      Žalobkyňa: GD European Land Systems – Steyr GmbH

      Žalovaný: Zollamt Eisenstadt Flughafen Wien

      Výrok rozsudku

   Kombinovaná nomenklatúra uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v znení, ktoré vyplýva z vykonávacieho nariadenia Komisie (EÚ) č. 1001/2013 zo 4. októbra 2013, sa má vykladať v tom zmysle, že vežová sústava ako je tá, o ktorú ide vo veci samej, ktorá bola dovezená na výrobu tanku a následne sa na tento účel skutočne použila, patrí do položky 8710 tejto kombinovanej nomenklatúry, ak je „hlavne“ určená pre tank, čo prináleží overiť vnútroštátnemu súdu vzhľadom na objektívne znaky a vlastnosti tejto vežovej sústavy, pričom jej konečné použitie v danom prípade nie je rozhodujúce na jej zaradenie. Ak to tak nie je, je potrebné zaradiť uvedenú vežovú sústavu do podpoložky 9305 9100 uvedenej kombinovanej nomenklatúry ako časť alebo súčasť alebo príslušenstvo „vojenských zbraní“.

      (1)  Ú. v. EÚ C 294, 7.9.2015.


title: Vec F-19/14: Žaloba podaná 7. marca 2014 – ZZ/Komisia

text:
               16.6.2014

               SK

               Úradný vestník Európskej únie

               C 184/41

         Žaloba podaná 7. marca 2014 – ZZ/Komisia
   (Vec F-19/14)
   2014/C 184/68
   Jazyk konania: francúzština

      Účastníci konania

      Žalobca: ZZ (v zastúpení: S. Orlandi, advokát)

      Žalovaná: Európska komisia

      Predmet a opis sporu

   Zrušenie rozhodnutia o započítaní práv žalobcu na dôchodok do dôchodkového systému Únie na základe nových všeobecných vykonávacích ustanovení k článkom 11 a 12 prílohy VIII služobného poriadku

      Návrhy žalobcu

               —

               vyhlásiť článok 9 všeobecných vykonávacích ustanovení k článku 11 ods. 2 prílohy VIII služobného poriadku za nezákonný a sčasti neuplatniteľný,

               —

               zrušiť rozhodnutie z 24. mája 2013 o započítaní práv na dôchodok, ktoré nadobudol žalobca pred svojím nástupom do služby, prijaté v rámci prevodu týchto práv do dôchodkového systému inštitúcií Európskej únie na základe všeobecných vykonávacích ustanovení k článku 11 ods. 2 prílohy VIII služobného poriadku z 3. marca 2011,

               —

               zaviazať Komisiu na náhradu trov konania.


title: Vec C-187/07: Rozsudok Súdneho dvora (siedma komora) z  3. apríla 2008 (návrh na začatie prejudiciálneho konania, ktorý podal Rechtbank Zutphen – Holandsko) – trestné konanie proti Dirk Endendijk (Smernica 91/629/EHS — Rozhodnutie 97/182/ES — Chov teliat — Individuálne ohrady — Zákaz uväzovania teliat — Význam slovesa uväzovať — Materiál a dĺžka lana — Rozdielnosti medzi jazykovými verziami — Jednotný výklad)

text:
               24.5.2008

               SK

               Úradný vestník Európskej únie

               C 128/14

         Rozsudok Súdneho dvora (siedma komora) z 3. apríla 2008 (návrh na začatie prejudiciálneho konania, ktorý podal Rechtbank Zutphen – Holandsko) – trestné konanie proti Dirk Endendijk
   (Vec C-187/07) (1)

   (Smernica 91/629/EHS - Rozhodnutie 97/182/ES - Chov teliat - Individuálne ohrady - Zákaz uväzovania teliat - Význam slovesa „uväzovať“ - Materiál a dĺžka lana - Rozdielnosti medzi jazykovými verziami - Jednotný výklad)
   (2008/C 128/23)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank Zutphen
   Účastník trestného konania pred vnútroštátnym súdom
   Dirk Endendijk
   Predmet veci
   Návrh na začatie prejudiciálneho konania – Rechtbank Zutphen – Výklad bodu 8 prílohy smernice Rady 91/629/EHS z 19. novembra 1991, ktorou sa stanovujú minimálne normy na ochranu teliat (Ú. v. ES L 340, s. 28; Mim. vyd. 03/012, s. 144) v spojení s článkom 1 bodom 3 rozhodnutia Komisie 97/182/ES z 24. februára 1997, ktorým sa mení a dopĺňa príloha smernice 91/629 (Ú. v. ES L 76, s. 30) – Pojem „uviazanie“
   Výrok rozsudku
   V zmysle smernice Rady 91/629/EHS z 19. novembra 1991, ktorou sa stanovujú minimálne normy na ochranu teliat, zmenenej a doplnenej rozhodnutím Komisie 97/182/ES z 24. februára 1997, je teľa uviazané, ak je pripútané lanom bez ohľadu na materiál alebo dĺžku tohto lana, ako aj na dôvody, pre ktoré je toto zviera uviazané.

      (1)  Ú. v. EÚ C 129, 9.6.2007.


title: Vec F-63/15: Žaloba podaná 23. apríla 2015 – ZZ/ÚHVT

text:
               6.7.2015

               SK

               Úradný vestník Európskej únie

               C 221/28

         Žaloba podaná 23. apríla 2015 – ZZ/ÚHVT
   (Vec F-63/15)
   (2015/C 221/38)
   Jazyk konania: nemčina

      Účastníci konania

      Žalobca: ZZ (v zastúpení: Heinrich Tettenborn, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Predmet a opis sporu

   Zrušenie rozhodnutia žalovaného zo 4. júna 2014 ukončiť pracovnú zmluvu žalobkyne podľa ustanovenia tejto pracovnej zmluvy

      Návrhy žalobcu

   Žalobkyňa navrhuje,

               —

               zrušiť určenie ÚHVT, ktoré bolo oznámené listom ÚHVT zo 4. júna 2014, že zmluva žalobkyne ako dočasnej zamestnankyne na ÚHVT končí uplynutím výpovednej doby šiestich mesiacov, ktorá začína plynúť 4. júna 2014,

               —

               zaviazať ÚHVT, aby žalobkyni nahradil škodu primeranej výšky určenej Súdom pre verejnú službu za morálnu a nemajetkovú ujmu, ktorú jej spôsobilo rozhodnutie ÚHVT, ktoré je uvedené v prvom odseku,

               —

               nariadiť ÚHVT, aby v celom rozsahu obnovil kariérny postup žalobkyne, ktorý by dosiahla pri kontinuálnom ďalšom zamestnaní, a opätovne ju zaradil do služby a nahradil žalobkyni vzniknutú majetkovú škodu v celom rozsahu, predovšetkým zaplatením všetkých dlžných výplat a inej materiálnej ujmy, ktorá žalobkyni vznikla ako následok nezákonného konania ÚHVT (po odpočítaní prijatej dávky v nezamestnanosti),

               —

               podporne pre prípad, že žalobkyňa nebude za danej situácie z právnych alebo faktických dôvodov opätovne zaradená do služby a/alebo jej ďalšie zamestnanie sa neuskutoční za doterajších podmienok, zaviazať ÚHVT, aby žalobkyni nahradil materiálnu ujmu spôsobenú protiprávnym skončením jej zamestnania vo výške zodpovedajúcej rozdielu medzi skutočným očakávaným životným príjmom a životným príjmom, ktorý by žalobkyňa dosiahla, ak by zmluva pokračovala, s prihliadnutím na starobný dôchodok a ostatné nároky,

               —

               zaviazať ÚHVT na náhradu trov konania.


title: Vec C-208/10: Uznesenie predsedu Súdneho dvora z  23. novembra 2010 — Európska komisia/Portugalská republika

text:
               26.2.2011

               SK

               Úradný vestník Európskej únie

               C 63/25

         Uznesenie predsedu Súdneho dvora z 23. novembra 2010 — Európska komisia/Portugalská republika
   (Vec C-208/10) (1)

   2011/C 63/48
   Jazyk konania: portugalčina
   Predseda Súdneho dvora nariadil výmaz veci.

      (1)  Ú. v. EÚ C 179, 3.7.2010.


title: Vec C-234/08: Žaloba podaná 30. mája 2008 – Komisia Európskych spoločenstiev/Írsko

text:
               19.7.2008

               SK

               Úradný vestník Európskej únie

               C 183/16

         Žaloba podaná 30. mája 2008 – Komisia Európskych spoločenstiev/Írsko
   (Vec C-234/08)
   (2008/C 183/32)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: H. Støvlbæk, splnomocnený zástupca)

      Žalovaný: Írsko
   Návrhy žalobkyne

               —

               určiť, že Írsko si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Rady 2006/100/ES (1) z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb, alebo v každom prípade tým, že ich neoznámilo Komisii, nesplnilo povinnosti, ktoré mu vyplývajú z tejto smernice,

               —

               zaviazať Írsko na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 1. januára 2007.

      (1)  Ú. v. EÚ L 363, s. 141.


title: Vec C-175/05: Žaloba podaná 19. apríla 2005 Komisiou Európskych spoločenstiev proti Írsku

text:
               25.6.2005

               SK

               Úradný vestník Európskej únie

               C 155/7

         Žaloba podaná 19. apríla 2005 Komisiou Európskych spoločenstiev proti Írsku
   (Vec C-175/05)
   (2005/C 155/13)
   Jazyk konania: angličtina
   Komisia Európskych spoločenstiev, v zastúpení: Michael Shotter a Wouter Wils, splnomocnení zástupcovia, ktorí si zvolili adresu na doručovanie v Luxemburgu, podala dňa 19. apríla 2005 na Súdny dvor Európskych spoločenstiev žalobu proti Írsku.
   Žalobkyňa navrhuje, aby Súdny dvor:

               1)

               vyhlásil, že Írsko si nesplnilo povinnosti vyplývajúce z článkov 1 a 5 smernice Rady 92/100/EHS z 19. novembra 1992 o nájomnom práve a výpožičnom práve a o určitých právach súvisiacich s autorskými právami v oblasti duševného vlastníctva (1) tým, že oslobodilo od platenia všetky kategórie zariadení na verejné požičiavanie v zmysle tejto smernice.

               2)

               zaviazal Írsko nahradiť trovy konania.

         Žalobné dôvody a hlavné tvrdenia
   Článok 1 ods. 3 uvedenej smernice definuje „požičiavanie“ ako sprístupnenie na použitie na časovo obmedzené obdobie, nie však na účely priameho alebo nepriameho hospodárskeho alebo obchodného prospechu, „ak sa uskutočňuje prostredníctvom verejnosti prístupných zariadení“. Článok 5 ods. 3 umožňuje členským štátom oslobodiť „určité kategórie zariadení“ od platenia odmeny.
   Írske úrady odvolávajúc sa na článok 5 ods. 3 smernice uznesením oslobodili „vybrané druhy inštitúcii od platenia odmeny za požičiavanie v praxi“. Rozsah tohto oslobodenia je natoľko široký, že umožňuje, aby všetky vzdelávacie a akademické inštitúcie, ktoré sú prístupné verejnosti, vykonávali verejné požičiavanie tak, že budú vyňaté z práva na požičiavanie a tiež oslobodené od platenia odmeny.
   Komisia je toho názoru, že tento stav ide nad rámec výnimky zakotvenej v článku 5 ods. 3 smernice, a že Írsko teda nesplnilo svoje povinnosti, ktoré pre neho z článkov 1 a 5 tejto smernice vyplývajú.

      (1)  Ú. v. ES L 346, z 27. 11. 1992, s. 61


title: Vec T-51/06: Rozsudok Všeobecného súdu zo 16. novembra 2011 — Fardem Packaging/Komisia ( „Hospodárska súťaž — Kartely — Odvetvie plastových priemyselných vriec — Rozhodnutie konštatujúce porušenie článku 81 ES — Pokuty — Závažnosť porušenia — Poľahčujúce okolnosti — Spolupráca počas správneho konania“ )

text:
               7.1.2012

               SK

               Úradný vestník Európskej únie

               C 6/9

         Rozsudok Všeobecného súdu zo 16. novembra 2011 — Fardem Packaging/Komisia
   (Vec T-51/06) (1)

   (Hospodárska súťaž - Kartely - Odvetvie plastových priemyselných vriec - Rozhodnutie konštatujúce porušenie článku 81 ES - Pokuty - Závažnosť porušenia - Poľahčujúce okolnosti - Spolupráca počas správneho konania)
   2012/C 6/10
   Jazyk konania: holandčina

      Účastníci konania

      Žalobkyňa: Fardem Packaging BV (Edam, Holandsko) (v zastúpení: pôvodne F. J. Leeflang a W. Geelhoed, neskôr F. J. Leeflang a S. de Boer, advokáti)

      Žalovaná: Európska komisia (v zastúpení: F. Castillo de la Torre, A. Nijenhuis a S. Noë, splnomocnení zástupcovia)

      Predmet veci

   Návrh na zrušenie rozhodnutia Komisie K(2005) 4634 v konečnom znení z 30. novembra 2005 vydaného v konaní na uplatnenie článku 81 [ES] (vec COMP/F/38.354 — Priemyselné vrecia) týkajúceho sa kartelu na trhu plastových priemyselných vriec, ako aj návrh na zníženie pokuty, ktorá bola žalobkyni uložená týmto rozhodnutím

      Výrok rozsudku

               1.

               Žaloba sa zamieta.

               2.

               Fardem Packaging BV je povinná nahradiť trovy konania.

      (1)  Ú. v. EÚ C 96, 22.4.2006.


title: Vec T-456/10: Rozsudok Všeobecného súdu z 20. mája 2015 – Timab Industries a CFPR/Komisia („Hospodárska súťaž — Kartely — Európsky trh fosfátov používaných na výživu zvierat — Rozhodnutie, ktorým sa konštatuje porušenie článku 101 ZFEÚ — Pridelenie predajných kvót, koordinácia cien a podmienok predaja a výmena citlivých obchodných informácií — Vystúpenie žalobkýň z konania o urovnaní — Pokuty — Povinnosť odôvodnenia — Závažnosť a dĺžka trvania porušenia — Spolupráca — Absencia uplatnenia pravdepodobného rozsahu pokút oznámeného v konaní o urovnaní“)

text:
               6.7.2015

               SK

               Úradný vestník Európskej únie

               C 221/6

         Rozsudok Všeobecného súdu z 20. mája 2015 – Timab Industries a CFPR/Komisia
   (Vec T-456/10) (1)

   ((„Hospodárska súťaž - Kartely - Európsky trh fosfátov používaných na výživu zvierat - Rozhodnutie, ktorým sa konštatuje porušenie článku 101 ZFEÚ - Pridelenie predajných kvót, koordinácia cien a podmienok predaja a výmena citlivých obchodných informácií - Vystúpenie žalobkýň z konania o urovnaní - Pokuty - Povinnosť odôvodnenia - Závažnosť a dĺžka trvania porušenia - Spolupráca - Absencia uplatnenia pravdepodobného rozsahu pokút oznámeného v konaní o urovnaní“))
   (2015/C 221/08)
   Jazyk konania: francúzština

      Účastníci konania

      Žalobkyne: Timab Industries (Dinard, Francúzsko) a Cie financière et de participations Roullier (CFPR) (Saint-Malo, Francúzsko) (v zastúpení: N. Lenoir a M. Truffier, advokáti)

      Žalovaná: Európska komisia (v zastúpení: C. Giolito, B. Mongin a F. Ronkes Agerbeek, splnomocnení zástupcovia)

      Predmet veci

   Návrh na zrušenie rozhodnutia Komisie C(2010) 5001 v konečnom znení z 20. júla 2010 týkajúceho sa konania podľa článku 101 [ZFEÚ] a článku 53 Dohody o EHP (vec COMP/38866 – Fosfáty používané na výživu zvierat), ako aj subsidiárne návrh na zníženie výšky pokuty uloženej žalobkyniam uvedeným rozhodnutím

      Výrok rozsudku

               1.

               Žaloba sa zamieta.

               2.

               Timab Industries a Cie financière et de participations Roullier (CFPR) sú povinné nahradiť trovy konania.

      (1)  Ú. v. EÚ C 346, 18.12.2010.


title: Vec T-87/01: Uznesenie Súdu prvého stupňa z  24. novembra 2005  – Rica Foods/Komisia

text:
               28.1.2006

               SK

               Úradný vestník Európskej únie

               C 22/24

         Uznesenie Súdu prvého stupňa z 24. novembra 2005 – Rica Foods/Komisia
   (Vec T-87/01) (1)

   (2006/C 22/43)

      Jazyk konania: holandčina

   Predseda piatej komory nariadil výmaz veci.

      (1)  Ú. v. ES C 186, 30.6.2001.


title: Vec T-30/08: Žaloba podaná 23. januára 2008 – Winzer Pharma/ÚHVT – Oftaltech (OFTASIL)

text:
               29.3.2008

               SK

               Úradný vestník Európskej únie

               C 79/30

         Žaloba podaná 23. januára 2008 – Winzer Pharma/ÚHVT – Oftaltech (OFTASIL)
   (Vec T-30/08)
   (2008/C 79/59)
   Jazyk žaloby: nemčina
   Účastníci konania

      Žalobca: Dr. Robert Winzer Pharma GmbH (Berlín, Nemecko) (v zastúpení: S. Schneller, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom ÚHVT: Oftaltech, SA (L'Hospitalet de Llobregat, Španielsko)
   Návrhy žalobcu

               —

               zrušiť rozhodnutie odvolacieho senátu ÚHVT z 29. októbra 2007 (R 599/2007-2) a rozhodnutia námietkového oddelenia ÚHVT z 19. februára 2007 (B 925 554),

               —

               zamietnuť prihlášku ochrannej známky Spoločenstva č. 4 229 274 „OFTASIL“,

               —

               otvoriť ústnu časť konania,

               —

               zaviazať ÚHVT na náhradu trov konania,

               —

               subsidiárne vrátiť vec ÚHVT na ďalšie konanie.

         Žalobné dôvody a hlavné tvrdenia

      Prihlasovateľ ochrannej známky Spoločenstva: Oftaltech, SA.

      Prihlasovaná ochranná známka Spoločenstva: obrazová ochranná známka „OFTASIL“ pre výrobky zaradené to triedy 5 (prihláška č. 4 229 274).

      Majiteľ ochrannej známky alebo označenia, ktoré je základom námietky: žalobca.

      Ochranná známka alebo označenie, ktoré je základom námietky: slovná ochranná známka „Ophtal“ pre výrobky zaradené do tried 5 a 10 (ochranná známka Spoločenstva č. 489 948), slovná ochranná známka „Ophtal“ pre výrobky zaradené do triedy 5 (nemecká ochranná známka č. 800 702) a slovná ochranná známka „OPHTAN“ pre výrobky patriace do tried 5, 29 a 30 (nemecká ochranná známka č. 303 349 033).

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 40/94 (1) a zásad, ktoré sa majú uplatniť vo vzťahu k preskúmaniu, či ide o pravdepodobnosť zámeny.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).


title: Vec F-17/13: Žaloba podaná 15. februára 2013 — ZZ/Komisia

text:
               27.4.2013

               SK

               Úradný vestník Európskej únie

               C 123/30

         Žaloba podaná 15. februára 2013 — ZZ/Komisia
   (Vec F-17/13)
   2013/C 123/53
   Jazyk konania: francúzština

      Účastníci konania

      Žalobkyňa: ZZ (v zastúpení: A. Salerno, B. Cortese, advokáti)

      Žalovaná: Komisia

      Predmet a opis sporu

   Návrh na zrušenie rozhodnutia, ktorým Komisia zamietla žiadosť o prijatie žalobkyne do zamestnania podanú OIL

      Návrhy žalobkyne

               —

               zrušiť napadnuté rozhodnutie,

               —

               zaviazať žalovanú na náhradu majetkovej ujmy, ktorá vznikla žalobkyni napadnutým rozhodnutím v sume vo výške zodpovedajúcej rozdielu medzi platbami príslušnými pre funkčnú skupinu III a platbami, ktoré poberala ako zmluvný zamestnanec vo funkčnej skupine II, za obdobie od októbra 2011 do momentu jej prijatia do zamestnania do funkčnej skupiny III, zvýšenú o úroky odo dňa splatnosti každej mesačnej odmeny až do dňa ich skutočného zaplatenia,

               —

               zaviazať žalovanú na náhradu trov konania.


title: Vec C-294/15: Návrh na začatie prejudiciálneho konania, ktorý podal Sąd Apelacyjny w Warszawie (Poľsko) 17. júna 2015 – Edyta Mikołajczyk/Marie Louise Czarnecka, Stefan Czarnecki

text:
               21.9.2015

               SK

               Úradný vestník Európskej únie

               C 311/19

         Návrh na začatie prejudiciálneho konania, ktorý podal Sąd Apelacyjny w Warszawie (Poľsko) 17. júna 2015 – Edyta Mikołajczyk/Marie Louise Czarnecka, Stefan Czarnecki
   (Vec C-294/15)
   (2015/C 311/23)
   Jazyk konania: poľština

      Vnútroštátny súd, ktorý podal návrh na začatie prejudiciálneho konania

   Sąd Apelacyjny w Warszawie

      Účastníci konania pred vnútroštátnym súdom

      Žalobkyňa a odvolateľka: Edyta Mikołajczyk

      Žalovaní a odporcovia v odvolaní: Marie Louise Czarnecka, Stefan Czarnecki

      Prejudiciálne otázky

               1.

               Patria konania o anulovaní manželstva po smrti jedného z manželov do rozsahu pôsobnosti nariadenia Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (1)?

               2.

               V prípade kladnej odpovede: Patria do rozsahu pôsobnosti vyššie uvedeného nariadenia aj konania o anulovaní manželstva, ktoré sa začali na podnet inej osoby než jedného z manželov?

               3.

               V prípade zápornej odpovede: Možno v konaniach o anulovaní manželstva, ktoré sa začali na podnet inej osoby než jedného z manželov, založiť súdnu právomoc na kritériách uvedených v článku 3 ods. 1 písm. a) piatej a šiestej zarážke nariadenia?

      (1)  Ú. v. EÚ L 338, s. 1; Mim. vyd. 19/006, s. 243.


title: Vec F-14/08: Žaloba podaná 5. februára 2008 – X/Parlament

text:
               7.6.2008

               SK

               Úradný vestník Európskej únie

               C 142/39

         Žaloba podaná 5. februára 2008 – X/Parlament
   (Vec F-14/08)
   (2008/C 142/74)
   Jazyk konania: gréčtina
   Účastníci konania

      Žalobkyňa: X (Luxemburg, Luxemburské veľkovojvodstvo) (v zastúpení: V. Christianos, advokát)

      Žalovaný: Európsky parlament
   Predmet a opis sporu
   Zrušenie rozhodnutia, ktorým riaditeľ personálneho oddelenia Európskeho parlamentu usúdil, že žalobkyňa nie je postihnutá úplnou a trvalou invaliditou, ktorá by jej zabraňovala vo výkone jej funkcií, a zrušenie stanoviska posudkovej komisie z 27. júna 2007
   Návrhy žalobkyne

               —

               zrušiť rozhodnutie, ktorým riaditeľ personálneho oddelenia Európskeho parlamentu usúdil, že žalobkyňa nie je postihnutá úplnou a trvalou invaliditou, ktorá by jej zabraňovala vo výkone jej funkcií, a stanovisko posudkovej komisie z 27. júna 2007,

               —

               vrátiť spis posudkovej komisii, aby opätovne rozhodla,

               —

               zaviazať Európsky parlament na náhradu trov konania.


title: Vec C-38/11: Návrh na začatie prejudiciálneho konania, ktorý podal Supremo Tribunal Administrativo (Portugalsko) 28. januára 2011 — Amorim Energia BV/Ministério das Finanças e da Administração Pública

text:
               30.4.2011

               SK

               Úradný vestník Európskej únie

               C 130/9

         Návrh na začatie prejudiciálneho konania, ktorý podal Supremo Tribunal Administrativo (Portugalsko) 28. januára 2011 — Amorim Energia BV/Ministério das Finanças e da Administração Pública
   (Vec C-38/11)
   2011/C 130/16
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Supremo Tribunal Administrativo

      Účastníci konania pred vnútroštátnym súdom

      Žalobkyňa: Amorim Energia BV

      Žalovaný: Ministério das Finanças e da Administração Pública

      Prejudiciálna otázka

   Bránia články 63 ZFEÚ a 65 ZFEÚ (pôvodne články 56 ES a 58 ES) právnej úprave členského štátu, akou je článok 46 ods. 1, článok 96 ods. 2 a 3, článok 14 ods. 3 a článok 89 CIRC [zákon o dani z príjmov právnických osôb], ktorá je síce v súlade so smernicou Rady 90/435/EHS (1) z 23. júla 1990, ale v súvislosti s odstránením dvojitého zdanenia rozdelených ziskov neumožňuje spoločníkom v obchodných spoločnostiach so sídlom v inom členskom štáte zabezpečiť vrátenie zrážkovej dane za tých istých okolností ako spoločníkom obchodných spoločností so sídlom v Portugalsku, pričom na tento účel vyžaduje dlhšie minimálne obdobie trvania podielového vlastníctva a minimálnu, ale značnú výšku podielu, čo spôsobuje odklad alebo nemožnosť odstránenia dvojitého zdanenia?

      (1)  Smernica Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, s. 6; Mim. vyd. 09/001, s. 147).


title: Vec T-641/13: Uznesenie Všeobecného súdu z  8. júla 2014 – Gemeente Bergen op Zoom/Komisia

text:
               8.9.2014

               SK

               Úradný vestník Európskej únie

               C 303/58

         Uznesenie Všeobecného súdu z 8. júla 2014 – Gemeente Bergen op Zoom/Komisia
   (Vec T-641/13) (1)

   2014/C 303/69
   Jazyk konania: holandčina
   Predseda šiestej komory nariadil výmaz veci.

      (1)  Ú. v. EÚ C 31, 1.2.2014.


title: Vec T-96/04: Rozsudok Súdu prvého stupňa z  25. októbra 2005  – Cwik/Komisia ( Úradníci — Hodnotenie obdobia 2001/2002 — Hodnotenie služobného postupu — Žaloba o neplatnosť — Námietka nezákonnosti — Zjavne nesprávne posúdenie — Chybné posúdenie skutkového stavu — Obťažovanie — Náprava škody — Nemajetková ujma )

text:
               24.12.2005

               SK

               Úradný vestník Európskej únie

               C 330/21

         Rozsudok Súdu prvého stupňa z 25. októbra 2005 – Cwik/Komisia
   (Vec T-96/04) (1)

   („Úradníci - Hodnotenie obdobia 2001/2002 - Hodnotenie služobného postupu - Žaloba o neplatnosť - Námietka nezákonnosti - Zjavne nesprávne posúdenie - Chybné posúdenie skutkového stavu - Obťažovanie - Náprava škody - Nemajetková ujma“)
   (2005/C 330/53)
   Jazyk konania: francúzština
   Účastníci konania

      Žalobca: Michael Cwik (Tervuren, Belgicko) (v zastúpení: N. Lhoëst a E. de Schietere de Lophem, advokáti)

      Žalovaná: Komisia Európskych spoločenstiev (v zastúpení: L. Lozano Palacios a H. Krämer, splnomocnení zástupcovia)
   Predmet veci
   Na strane jednej návrh na zrušenie rozhodnutia Komisia o potvrdení hodnotenia služobného postupu žalobcu za obdobie od 1. júla 2001 do 31. decembra 2002, na strane druhej návrh na zaplatenie symbolickej náhrady na nápravu údajnej nemajetkovej ujmy
   Výrok rozsudku

               1.

               Žaloba sa zamieta.

               2.

               Každý účastník znáša svoje vlastné trovy konania.

      (1)  Ú. v. EÚ C 106, 30.4.2004.


title: Vec C-473/13: Návrh na začatie prejudiciálneho konania, ktorý podal Bundesgerichtshof (Nemecko) 3. septembra 2013 — Adala Bero

text:
               16.11.2013

               SK

               Úradný vestník Európskej únie

               C 336/10

         Návrh na začatie prejudiciálneho konania, ktorý podal Bundesgerichtshof (Nemecko) 3. septembra 2013 — Adala Bero
   (Vec C-473/13)
   2013/C 336/20
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastníci konania pred vnútroštátnym súdom

      Dotknutá osoba a sťažovateľka: Adala Bero

      Zúčastnený orgán: Regierungspräsidium Kassel

      Prejudiciálna otázka

   Vyplýva z článku 16 ods. 1 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (1), povinnosť členského štátu vykonávať zaistenie na účely odsunu v zásade v špecializovaných zariadeniach aj v prípade, ak takéto zariadenia existujú iba v jednom územnom celku tohto členského štátu, v ostatných územných celkoch však neexistujú?

      (1)  Ú. v. EÚ L 348, s. 98.


title: Vec T-483/11: Rozsudok Všeobecného súdu zo 6. septembra 2013 — Sepro Europe/Komisia [ „Prípravky na ochranu rastlín — Účinná látka flurprimidol — Nezaradenie flurprimidolu do prílohy I k smernici Rady 91/414/EHS — Nariadenie (ES) č. 33/2008 — Skrátené konanie pre hodnotenie — Zjavne nesprávne posúdenie — Právo na obhajobu — Proporcionalita — Povinnosť odôvodnenia“ ]

text:
               19.10.2013

               SK

               Úradný vestník Európskej únie

               C 304/17

         Rozsudok Všeobecného súdu zo 6. septembra 2013 — Sepro Europe/Komisia
   (Vec T-483/11) (1)

   (Prípravky na ochranu rastlín - Účinná látka flurprimidol - Nezaradenie flurprimidolu do prílohy I k smernici Rady 91/414/EHS - Nariadenie (ES) č. 33/2008 - Skrátené konanie pre hodnotenie - Zjavne nesprávne posúdenie - Právo na obhajobu - Proporcionalita - Povinnosť odôvodnenia)
   2013/C 304/28
   Jazyk konania: angličtina

      Účastníci konania

      Žalobkyňa: Sepro Europe Ltd (Harrogate, Spojené kráľovstvo) (v zastúpení: C. Mereu a K. Van Maldegem, advokáti)

      Žalovaná: Európska komisia (v zastúpení: P. Ondrůšek a G. von Rintelen, splnomocnení zástupcovia)

      Predmet veci

   Návrh na zrušenie rozhodnutia Komisie 2011/328/EÚ z 1. júna 2011 o nezaradení flurprimidolu do prílohy I k smernici Rady 91/414/EHS (Ú. v. EÚ L 153, s. 192)

      Výrok rozsudku

               1.

               Žaloba sa zamieta.

               2.

               Sepro Europe Ltd znáša svoje vlastné trovy konania, ako aj trovy konania vynaložené Európskou komisiou.

      (1)  Ú. v. EÚ C 331, 12.11.2011.


title: Vec T-132/15: Žaloba podaná 12. júna 2015 – IR/ÚHVT – Pirelli Tyre (popchrono)

text:
               21.9.2015

               SK

               Úradný vestník Európskej únie

               C 311/48

         Žaloba podaná 12. júna 2015 – IR/ÚHVT – Pirelli Tyre (popchrono)
   (Vec T-132/15)
   (2015/C 311/53)
   Jazyk, v ktorom bola podaná žaloba: angličtina

      Účastníci konania

      Žalobca: IR (Caen, Francúzsko) (v zastúpení: C. de Marguerye, lawyer)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Pirelli Tyre SpA (Miláno, Taliansko)

      Údaje týkajúce sa konania pred ÚHVT

      Majiteľ spornej ochrannej známky: žalobca.

      Dotknutá sporná ochranná známka: slovná ochranná známka Spoločenstva „popchrono“ – ochranná známka Spoločenstva č. 4 177 267.

      Konanie pred ÚHVT: konanie o výmaze.

      Napadnuté rozhodnutie: rozhodnutie piateho odvolacieho senátu ÚHVT z 13. februára 2015 vo veci R 217/2014-5.

      Návrhy

   Žalobca navrhuje, aby Všeobecný súd:

               —

               vyhovel jeho návrhom,

               —

               zrušil rozhodnutie odvolacieho senátu z 13. februára 2015,

               —

               potvrdil vlastnícke právo k ochrannej známke POPCHRONO,

               —

               uložil ÚHVT povinnosť nahradiť trovy konania.

      Uvádzané žalobné dôvody

               —

               porušenie práva byť vypočutý,

               —

               úzky výklad pojmu „riadne používanie“ zo strany odvolacieho senátu,

               —

               opätovné riadne používanie predmetnej ochrannej známky Spoločenstva mal ÚHVT posudzovať na základe dokladov, ktoré predložil žalobca, vrátane skoršej licenčnej zmluvy predloženej viac ako tri mesiace pred podaním návrhu na výmaz,

               —

               ÚHVT neprihliadal na porušovanie základných pravidiel hospodárskej súťaže a na úmysel jedného z účastníkov konania spôsobovať obštrukcie druhému účastníkovi konania.


title: Vec T-398/13: Rozsudok Všeobecného súdu z 15. júla 2015 – TVR Automotive Ltd/ÚHVT – TVR Italia (TVR ITALIA) („Ochranná známka Spoločenstva — Námietkové konanie — Prihláška obrazovej ochrannej známky TVR ITALIA — Skoršia slovná národná ochranná známka a slovná ochranná známka Spoločenstva TVR — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009 — Konanie o výmaz — Riadne používanie skoršej ochrannej známky — Článok 42 ods. 2 a 3 nariadenia č. 207/2009 — Článok 15 ods. 1 nariadenia č. 207/2009“)

text:
               14.9.2015

               SK

               Úradný vestník Európskej únie

               C 302/48

         Rozsudok Všeobecného súdu z 15. júla 2015 – TVR Automotive Ltd/ÚHVT – TVR Italia (TVR ITALIA)
   (Vec T-398/13) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky TVR ITALIA - Skoršia slovná národná ochranná známka a slovná ochranná známka Spoločenstva TVR - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009 - Konanie o výmaz - Riadne používanie skoršej ochrannej známky - Článok 42 ods. 2 a 3 nariadenia č. 207/2009 - Článok 15 ods. 1 nariadenia č. 207/2009“))
   (2015/C 302/62)
   Jazyk konania: angličtina

      Účastníci konania

      Žalobkyňa: TVR Automotive Ltd (Whiteley, Spojené kráľovstvo) (v zastúpení: A. von Mühlendahl a H. Hartwig, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne G. Schneider a S. Hanne, neskôr J. Crespo Carillo, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: TVR Italia Srl (Canosa, Taliansko) (v zastúpení: F. Caricato, advokát)

      Predmet veci

   Žaloba podaná proti rozhodnutiu druhého odvolacieho senátu ÚHVT zo 14. mája 2013 (vec R 823/2011-2) týkajúcemu sa námietkového konania medzi Muadib Beteiligung GmbH a TVR Italia Srl

      Výrok rozsudku

               1.

               Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 14. mája 2013 (vec R 823/2011-2), týkajúce sa námietkového konania medzi spoločnosťami Muadib Beteiligung GmbH a TVR Italia Srl, sa zrušuje.

               2.

               V zostávajúcej časti sa žaloba zamieta.

               3.

               ÚHVT a TVR Italia Srl sú povinní nahradiť trovy konania.

      (1)  Ú. v. EÚ C 274, 21.9.2013.


title: Vec C-11/08: Žaloba podaná 10. januára 2008 – Komisia Európskych spoločenstiev/Maltská republika

text:
               23.2.2008

               SK

               Úradný vestník Európskej únie

               C 51/37

         Žaloba podaná 10. januára 2008 – Komisia Európskych spoločenstiev/Maltská republika
   (Vec C-11/08)
   (2008/C 51/62)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: K. Simonsson, splnomocnený zástupca)

      Žalovaná: Maltská republika
   Návrhy žalobkyne

               —

               určiť, že Maltská republika si tým, že stanovila vo vnútroštátnom práve, že inšpektori, ktorí nespĺňajú podmienky uvedené v prílohe VII smernice Rady 95/21/ES z 19. júna 1995 o prístavnej štátnej kontrole (1) lodnej dopravy, sú prijateľní, ak sú zamestnaní orgánom príslušným pre prístavnú štátnu kontrolu k 1. máju 2004, nesplnila svoje povinnosti, ktoré jej vyplývajú z článku 12 ods. 1 a prílohy VII smernice,

               —

               zaviazať Maltskú republiku na náhradu trov konania.

         Žalobné dôvody a hlavné tvrdenia
   Článok 12 ods. 1 smernice stanovuje ako základné pravidlo, že kontroly budú vykonávať len inšpektori, ktorí spĺňajú kvalifikačné kritériá uvedené v prílohe VII. Odsek 5 prílohy VII stanovuje ako výnimku z tohto základného pravidla, že inšpektori, ktorí nespĺňajú podmienky stanovené v odsekoch 1 až 4 sú prijateľní, ak sú zamestnaní orgánom členského štátu príslušným pre prístavnú štátnu kontrolu ku dňu prijatia tejto smernice, inými slovami k 19. júnu 1995.
   Zmluva o pristúpení nestanovuje žiadne prechodné opatrenia týkajúce sa uplatnenia smernice v prospech Malty. V súlade s článkom 2 Zmluvy o pristúpení sú ustanovenia smernice pre Maltu záväzné odo dňa pristúpenia.
   Podľa názoru Komisie právna úprava o obchodnej lodnej doprave (prístavnej štátnej kontrole) prijatá Maltou v roku 2004 na účely prebratia smernice nie je v spojení so Zmluvou o pristúpení v súlade s touto smernicou v tom rozsahu, v akom stanovuje, že inšpektori, ktorí nespĺňajú podmienky uvedené v odsekoch 1 až 4 prílohy VII smernice sú prijateľní, ak boli zamestnaní orgánom príslušným pre prístavnú štátnu kontrolu v dobe od 19. júna 1995 do dňa nadobudnutia účinnosti vnútroštátnej právnej úpravy, t. j. k 1. máju 2004.

      (1)  Ú. v. ES L 157, s. 1; Mim. vyd. 07/002, s. 263.


title: Rozsudok Súdneho dvora (prvá komora) zo 17. marca 2005 vo veci C-109/04 (návrh na začatie prejudiciálneho konania podaný Bundesverwaltungsgericht): Karl Robert Kranemann proti Spolkovej krajine Severné Porýnie – Vestfálsko (Článok 48 zmluvy ES (zmenený, teraz článok 39 ES) — Voľný pohyb pracovníkov — Zamestnanec v prípravnej praxi — Prax vykonávaná v inom členskom štáte — Náhrada cestovných nákladov obmedzená na trasu vykonanú na vnútroštátnom území)

text:
               28.5.2005

               SK

               Úradný vestník Európskej únie

               C 132/11

      ROZSUDOK SÚDNEHO DVORA

   (prvá komora)
   zo 17. marca 2005
   vo veci C-109/04 (návrh na začatie prejudiciálneho konania podaný Bundesverwaltungsgericht): Karl Robert Kranemann proti Spolkovej krajine Severné Porýnie – Vestfálsko (1)

   (Článok 48 zmluvy ES (zmenený, teraz článok 39 ES) - Voľný pohyb pracovníkov - Zamestnanec v prípravnej praxi - Prax vykonávaná v inom členskom štáte - Náhrada cestovných nákladov obmedzená na trasu vykonanú na vnútroštátnom území)
   (2005/C 132/20)
   Jazyk konania: nemčina
   Vo veci C-109/04, predmetom ktorej je návrh na začatie prejudiciálneho konania podľa článku 234 ES podaný rozhodnutím Bundesverwaltungsgericht (Nemecko) zo 17. decembra 2003 a doručený Súdnemu dvoru 2. marca 2004, ktorý súvisí s konaním: Karl Robert Kranemann proti Spolkovej krajine Severné Porýnie – Vestfálsko, Súdny dvor (prvá komora), v zložení: predseda prvej komory P. Jann, sudcovia K. Lenaerts (spravodajca), N. Colneric, K. Schiemann a E. Levits, generálny advokát: L. A. Geelhoed, tajomník: R. Grass, vyhlásil dňa 17. marca 2005 rozsudok, ktorého výrok znie:
   Článok 48 Zmluvy ES (zmenený, teraz článok 39 ES) je v rozpore s ustanovením vnútroštátneho práva, ktoré priznáva osobe vykonávajúcej v rámci prípravnej praxe platenú skutočnú a efektívnu činnosť v inom členskom štáte, ako je štát jej pôvodu, právo na náhradu cestovných nákladov iba do výšky trasy uskutočnenej na vnútroštátnom území, zatiaľ čo, ak by táto činnosť bola vykonaná na vnútroštátnom území, boli by jej preplatené všetky cestovné náklady.

      (1)  Ú. v. EÚ C 106, 30.4.2004


title: Vec C-64/16: Návrh na začatie prejudiciálneho konania, ktorý podal Supremo Tribunal Administrativo (Portugalsko) 5. februára 2016 – Associação Sindical dos Juízes Portugueses/Tribunal de Contas

text:
               2.5.2016

               SK

               Úradný vestník Európskej únie

               C 156/23

         Návrh na začatie prejudiciálneho konania, ktorý podal Supremo Tribunal Administrativo (Portugalsko) 5. februára 2016 – Associação Sindical dos Juízes Portugueses/Tribunal de Contas
   (Vec C-64/16)
   (2016/C 156/32)
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Supremo Tribunal Administrativo

      Účastníci konania pred vnútroštátnym súdom

      Žalobkyňa: Associação Sindical dos Juízes Portugueses

      Žalovaný: Tribunal de Contas

      Prejudiciálna otázka

   Má sa zásada sudcovskej nezávislosti, zakotvená v článku 19 ods. 1 druhom pododseku ZEÚ a v článku 47 Charty základných práv Európskej únie (1), ako aj v judikatúre Súdneho dvora, s ohľadom na záväzné požiadavky týkajúce sa zníženia nadmerného rozpočtového deficitu a finančnej pomoci upravenej európskymi predpismi vykladať v tom zmysle, že bráni opatreniam spočívajúcim v trvalom znížení miezd sudcov v Portugalsku na základe jednostranného rozhodnutia iných zložiek moci alebo ústavných orgánov, ktoré vyplýva z článku 2 zákona č. 75/2014 z 12. septembra?

      (1)  Charta základných práv Európskej únie (Ú. v. ES C 364, s. 1).


title: Vec C-223/11: Rozsudok Súdneho dvora (piata komora) z  21. júna 2012 — Európska komisia/Portugalská republika (Nesplnenie povinnosti členským štátom — Životné prostredie — Smernica 2000/60/ES — Politika Únie v oblasti vodného hospodárstva — Plány vodohospodárskeho manažmentu povodia — Uverejnenie a oznámenie Komisii — Neexistencia — Informovanie verejnosti a konzultácie s verejnosťou o projektoch uvedených plánov — Neexistencia)

text:
               18.8.2012

               SK

               Úradný vestník Európskej únie

               C 250/7

         Rozsudok Súdneho dvora (piata komora) z 21. júna 2012 — Európska komisia/Portugalská republika
   (Vec C-223/11) (1)

   (Nesplnenie povinnosti členským štátom - Životné prostredie - Smernica 2000/60/ES - Politika Únie v oblasti vodného hospodárstva - Plány vodohospodárskeho manažmentu povodia - Uverejnenie a oznámenie Komisii - Neexistencia - Informovanie verejnosti a konzultácie s verejnosťou o projektoch uvedených plánov - Neexistencia)
   2012/C 250/12
   Jazyk konania: portugalčina

      Účastníci konania

      Žalobkyňa: Európska komisia (v zastúpení: P. Guerra e Andrade a I. Chatzigiannis, splnomocnení zástupcovia)

      Žalovaná: Portugalská republika (v zastúpení: L. Inez Fernandes, splnomocnený zástupca)

      Predmet veci

   Porušenie článku 13 ods. 1, 2 a 6, článku 14 ods. 1 písm. c) a článku 15 ods. 1 smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, s. 1; Mim. vyd. 15/005, s. 275) — Plány vodohospodárskeho manažmentu povodia — Uverejnenie — Informovanie verejnosti a konzultácie s verejnosťou — Nezaslanie Komisii kópií plánov vodohospodárskeho manažmentu povodia

      Výrok rozsudku

               1.

               Portugalská republika si tým, že v stanovenej lehote

                           —

                           nezverejnila vnútroštátne a medzinárodné plány vodohospodárskeho manažmentu povodia,

                           —

                           nezverejnila a nedala na pripomienkovanie verejnosti, vrátane užívateľov, plány vodohospodárskeho manažmentu povodia, a

                           —

                           nezaslala Európskej komisii kópie týchto plánov,

                     nesplnila povinnosti, ktoré jej vyplývajú z článku 13 ods. 6 smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, v spojení s odsekmi 1 a 2 tohto článku, článku 14 ods. 1 písm. c) tejto smernice a článku 15 ods. 1 uvedenej smernice.

               2.

               Portugalská republika je povinná nahradiť trovy konania.

      (1)  Ú. v. EÚ C 211, 16.7.2011.


title: Vec T-202/08: Uznesenie Súdu prvého stupňa z  2. septembra 2008 – CLL Centres de langues/Komisia

text:
               8.11.2008

               SK

               Úradný vestník Európskej únie

               C 285/53

         Uznesenie Súdu prvého stupňa z 2. septembra 2008 – CLL Centres de langues/Komisia
   (Vec T-202/08) (1)

   (2008/C 285/95)

      Jazyk konania: francúzština

   Predseda siedmej komory nariadil výmaz veci.

      (1)  Ú. v. EÚ C 183, 19.7.2008.


title: Rozsudok Súdu prvého stupňa z 30. septembra 2004 vo veci T-246/02: Albano Ferrer de Moncada proti Komisii Európskych spoločenstiev (Úradníci — Správa o hodnotení — Oneskorené vypracovanie — Náhrada utrpenej škody)

text:
               4.12.2004

               SK

               Úradný vestník Európskej únie

               C 300/38

      ROZSUDOK SÚDU PRVÉHO STUPŇA

   z 30. septembra 2004
   vo veci T-246/02: Albano Ferrer de Moncada proti Komisii Európskych spoločenstiev (1)

   (Úradníci - Správa o hodnotení - Oneskorené vypracovanie - Náhrada utrpenej škody)
   (2004/C 300/75)
   Jazyk konania: francúzština
   Vo veci T-246/02, Albano Ferrer de Moncada, úradník Komisie Európskych spoločenstiev, bytom v Luxemburgu (Luxembursko), v zastúpení: G. Vandersanden, L. Levi a A. Finchelstein, advokáti, proti Komisii Európskych spoločenstiev (splnomocnení zástupcovia: C. Berardis-Kayser, za právnej pomoci: D. Waelbroeck, advokát, ktorý si zvolil adresu na doručovanie v Luxemburgu), predmetom ktorej je jednak žaloba o zrušenie rozhodnutia, ktorým Komisia implicitne zamietla žiadosť žalobcu o náhradu škody z 28. augusta 2001 z dôvodu oneskorenia inštitúcie, ktorá vypracováva správu o hodnotení za obdobie 1995/1997 a 1997/1999, ako aj rozhodnutia, ktorým Komisia implicitne zamietla sťažnosť žalobcu zo 14. januára 2002 a jednak žiadosť o náhradu škody, ktorú žalobca utrpel z dôvodu oneskoreného vypracovania správy o hodnotení, Súd prvého stupňa (tretia komora) v zložení: predseda J. Azizi, sudcovia M. Jaeger a F. Dehousse, tajomník: H. Jung, vyhlásil dňa 30. septembra 2004 rozsudok, ktorého výrok znie:

               1)

               Komisia je povinná zaplatiť žalobcovi sumu 7 000 eur, ktorú treba pripočítať k sume 1 000 eur už zaplatenej Komisiou.

               2)

               Vo zvyšnej časti sa žaloba zamieta.

               3)

               Komisia je povinná nahradiť trovy konania.

      (1)  Ú. v. ES C 247 z 12.10.2002


title: Vec T-282/12: Rozsudok Všeobecného súdu zo 16. októbra 2013 — El Corte Inglés/ÚHVT — Sohawon (fRee YOUR STYLe.) [ „Ochranná známka — Námietkové konanie — Prihláška obrazovej ochrannej známky Spoločenstva fRee YOUR STYLe. — Skoršia slovná ochranná známka Spoločenstva a skoršia slovná národná ochranná známka FREE STYLE — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“ ]

text:
               30.11.2013

               SK

               Úradný vestník Európskej únie

               C 352/14

         Rozsudok Všeobecného súdu zo 16. októbra 2013 — El Corte Inglés/ÚHVT — Sohawon (fRee YOUR STYLe.)
   (Vec T-282/12) (1)

   (Ochranná známka - Námietkové konanie - Prihláška obrazovej ochrannej známky Spoločenstva fRee YOUR STYLe. - Skoršia slovná ochranná známka Spoločenstva a skoršia slovná národná ochranná známka FREE STYLE - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009)
   2013/C 352/25
   Jazyk konania: španielčina

      Účastníci konania

      Žalobkyňa: El Corte Inglés, SA (Madrid, Španielsko) (v zastúpení: E. Seijo Veiguela, J. L. Rivas Zurdo a I. Munilla Muñoz, avocats)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: V. Melgar, splnomocnený zástupca)

      Ďalší účastník konania pred odvolacím senátom ÚHVT: Nadia Mariam Sohawon (Londýn, Spojené kráľovstvo)

      Predmet veci

   Žaloba podaná proti rozhodnutiu štvrtého odvolacieho senátu ÚHVT zo 17. apríla 2012 (vec R 1825/2010-4) týkajúcemu sa námietkového konania medzi El Corte Inglés, SA a Nadiou Mariamou Sohawon

      Výrok rozsudku

               1.

               Žaloba sa zamieta.

               2.

               El Corte Inglés, SA je povinná nahradiť trovy konania.

      (1)  Ú. v. EÚ C 258, 25.8.2012.


title: Vec T-441/10 P: Odvolanie podané 20. septembra 2010 : Christian Kurrer proti rozsudku Súdu pre verejnú službu z  8. júla 2010 vo veci F-139/06, Kurrer/Komisia

text:
               4.12.2010

               SK

               Úradný vestník Európskej únie

               C 328/35

         Odvolanie podané 20. septembra 2010: Christian Kurrer proti rozsudku Súdu pre verejnú službu z 8. júla 2010 vo veci F-139/06, Kurrer/Komisia
   (Vec T-441/10 P)
   ()
   2010/C 328/60
   Jazyk konania: francúzština

      Účastníci konania

      Odvolateľ: Christian Kurrer (Watermael-Boitsfort, Belgicko) (v zastúpení: M. Velardo, advokát)

      Ďalší účastníci konania: Európska komisia a Rada Európskej únie

      Návrhy odvolateľa

               —

               zrušiť rozsudok vyhlásený vo veci F-139/06, Kurrer/Komisia,

               —

               zrušiť rozhodnutie z 27. marca 2006 v časti, v ktorej od 1. januára 2006 zaraďuje odvolateľa ako úradníka v skúšobnej dobe do platovej triedy A*6 platového stupňa 2,

               —

               subsidiárne vrátiť vec na rozhodnutie Súdu pre verejnú službu,

               —

               zaviazať odporkyňu v konaní o odvolaní na náhradu trov konania vrátane trov prvostupňového konania.

      Odvolacie dôvody a hlavné tvrdenia

   Týmto odvolaním odvolateľ navrhuje zrušenie rozsudku Súdu pre verejnú službu z 8. júla 2010 vydaného vo veci Kurrer/Komisia, F-139/06, ktorým bola zamietnutá žaloba, v ktorej odvolateľ, bývalý dočasný zamestnanec zaradený do platovej triedy A*8, požadoval zrušenie rozhodnutia Komisie, ktorým táto i) vymenovala odvolateľa za úradníka v skúšobnej dobe v dôsledku verejného výberového konania uverejneného pred nadobudnutím účinnosti nového služobného poriadku úradníkov Európskej únie, keďže toto rozhodnutie ho zaraďovalo do platovej triedy A*6 platového stupňa 2 podľa pravidiel nového služobného poriadku, a ii) nezohľadnila body na povýšenie, ktoré mu bolo pridelené.
   Na podporu svojho odvolania odvolateľ tvrdí, že článok 5 ods. 4 prílohy XIII služobného poriadku úradníkov by sa mal vykladať v tom zmysle, že všetci dočasní zamestnanci, ktorí uspeli vo vnútornom alebo všeobecnom výberovom konaní, by si mali zachovať svoju platovú triedu pri zaradení ako úradníci v skúšobnej dobe, zatiaľ čo Súd pre verejnú službu rozhodol, že táto výhoda sa týka len dočasných zamestnancov, ktorí pri vymenovaní do stálej služby postupujú do vyššej kategórie.
   V tejto súvislosti odvolateľ uvádza štyri odvolacie dôvody založené na:

               —

               nedostatočnom odôvodnení a nesprávnom právnom posúdení, ktorého sa Súd pre verejnú službu dopustil, keď sa len veľmi okrajovo vyjadril k diskriminácii medzi dočasnými zamestnancami, ktorí boli prijatí na pracovné miesto v Európskej komisii a dočasnými zamestnancami prijatými do Európskeho parlamentu a Dvora audítorov Európskej únie, pričom poslední uvedení si pri svojom zaradení zachovali platovú triedu a odpracované roky bez ohľadu na zaradenie uvedené v oznámení o výberovom konaní, v ktorom uspeli,

               —

               porušení výkladových pravidiel práva Spoločenstva, keďže výklad podaný Súdom pre verejnú službu nevychádzal zo znenia ani zo štruktúry článku 5 ods. 4 prílohy XIII služobného poriadku úradníkov,

               —

               porušení zásady rovnosti zaobchádzania, Charty základných práv Európskej únie a nesprávnom právnom posúdení, keďže výklad podaný Súdom pre verejnú službu porušuje zásadu, podľa ktorej dve situácie, ktoré nie sú podstatne odlišné, nemožno posudzovať odlišne, pretože medzi dočasnými zamestnancami vymenovanými do stálej služby postupom do inej kategórie a tými, ktorí boli zaradení ako úradníci v dôsledku verejného výberového konania, neexistovali podstatné rozdiely; okrem toho niektorí všeobecní zamestnanci, ktorí sa stali úradníkmi v dôsledku verejného výberového konania si na rozdiel od odvolateľa zachovali pridelené body na povýšenie,

               —

               porušení práva Spoločenstva a konkrétne práva na služobný postup a práva dočasných zamestnancov stať sa úradníkmi.


title: Rozsudok súdu z 10. novembra 2014 vo veci E-6/14 – Dozorný úrad EZVO/Island (Nesplnenie povinností zmluvnej strany – Smernica 2008/43/ES – Nevykonanie transpozície)

text:
               13.5.2015

               SK

               Úradný vestník Európskej únie

               C 158/14

         ROZSUDOK SÚDU
   z 10. novembra 2014
   vo veci E-6/14
   Dozorný úrad EZVO/Island
   (Nesplnenie povinností zmluvnej strany – Smernica 2008/43/ES – Nevykonanie transpozície)
   (2015/C 158/08)
   Vo veci E-6/14 Dozorný úrad EZVO/Island – ŽIADOSŤ o vyhlásenie, že Island tým, že v stanovenej lehote neprijal všetky opatrenia potrebné na transpozíciu aktu uvedeného v bode 5 kapitoly XXIX prílohy II k Dohode o Európskom hospodárskom priestore (smernica Komisie 2008/43/ES zo 4. apríla 2008, ktorou sa v súlade so smernicou Rady 93/15/EHS zriaďuje systém na identifikáciu a sledovateľnosť výbušnín na civilné použitie) v znení prispôsobenom Dohode o EHP prostredníctvom protokolu 1 k tejto dohode, ani/alebo tieto opatrenia neoznámil Dozornému úradu EZVO, si nesplnil svoje povinnosti vyplývajúce z uvedeného aktu a z článku 7 Dohody o EHP, súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 10. novembra 2014 rozsudok, ktorého výroková časť znie takto:
   Súd EZVO týmto:

               1.

               vyhlasuje, že Island tým, že v stanovenej lehote neprijal opatrenia potrebné na transpozíciu aktu uvedeného v bode 5 kapitoly XXIX prílohy II k Dohode o Európskom hospodárskom priestore (smernica Komisie 2008/43/ES zo 4. apríla 2008, ktorou sa v súlade so smernicou Rady 93/15/EHS zriaďuje systém na identifikáciu a sledovateľnosť výbušnín na civilné použitie) v znení prispôsobenom Dohode o EHP prostredníctvom protokolu 1 k tejto dohode, si nesplnil svoje povinnosti vyplývajúce z uvedeného aktu a článku 7 Dohody o EHP;

               2.

               nariaďuje Islandu uhradiť trovy konania.


title: Vec C-157/14: Rozsudok Súdneho dvora (štvrtá komora) zo 17. decembra 2015 (návrh na začatie prejudiciálneho konania, ktorý podal Conseil d'État – Francúzsko) – Neptune Distribution SNC/Ministre de l'Économie et des Finances (Návrh na začatie prejudiciálneho konania — Nariadenie (ES) č. 1924/2006 — Smernica 2009/54/ES — Článok 11 ods. 1 a článok 16 Charty základných práv Európskej únie — Ochrana spotrebiteľa — Výživové a zdravotné tvrdenia o potravinách — Prírodné minerálne vody — Obsah sodíka alebo soli — Výpočet — Chlorid sodný (kuchynská soľ) alebo celkové množstvo sodíka — Sloboda prejavu a právo na informácie — Sloboda podnikania)

text:
               22.2.2016

               SK

               Úradný vestník Európskej únie

               C 68/5

         Rozsudok Súdneho dvora (štvrtá komora) zo 17. decembra 2015 (návrh na začatie prejudiciálneho konania, ktorý podal Conseil d'État – Francúzsko) – Neptune Distribution SNC/Ministre de l'Économie et des Finances
   (Vec C-157/14) (1)

   ((Návrh na začatie prejudiciálneho konania - Nariadenie (ES) č. 1924/2006 - Smernica 2009/54/ES - Článok 11 ods. 1 a článok 16 Charty základných práv Európskej únie - Ochrana spotrebiteľa - Výživové a zdravotné tvrdenia o potravinách - Prírodné minerálne vody - Obsah sodíka alebo soli - Výpočet - Chlorid sodný (kuchynská soľ) alebo celkové množstvo sodíka - Sloboda prejavu a právo na informácie - Sloboda podnikania))
   (2016/C 068/06)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d''État

      Účastníci konania pred vnútroštátnym súdom

      Žalobkyňa: Neptune Distribution SNC

      Žalovaný: Ministre de l'Économie et des Finances

      Výrok rozsudku

               1.

               Článok 8 ods. 1 nariadenia Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách, zmeneného a doplneného nariadením Európskeho parlamentu a Rady (ES) č. 107/2008 z 15. januára 2008, v spojení s prílohou tohto nariadenia treba vykladať v tom zmysle, že zakazuje používať tvrdenie „s veľmi nízkym obsahom sodíka alebo soli“ a akékoľvek iné tvrdenie, ktoré môže mať pre spotrebiteľa rovnaký význam, pre prírodné minerálne vody a iné vody.
               Článok 9 ods. 2 smernice Európskeho parlamentu a Rady 2009/54/ES z 18. júna 2009 o využívaní a uvádzaní na trh prírodných minerálnych vôd v spojení s prílohou III tejto smernice treba vykladať v tom zmysle, že bráni tomu, aby obaly, etikety alebo reklama prírodných minerálnych vôd obsahovali tvrdenia alebo údaje presviedčajúce spotrebiteľa, že predmetné vody majú nízky obsah sodíka alebo soli, alebo sú vhodné na diétu s nízkym obsahom sodíka, ak celkový obsah sodíka vo všetkých jeho prítomných chemických formách dosahuje alebo prekračuje 20 mg/l.

               2.

               Preskúmanie druhej otázky neukázalo nič, čo by mohlo mať vplyv na platnosť článku 9 ods. 1 a 2 smernice 2009/54 v spojení s prílohou III tejto smernice, ako aj s prílohou nariadenia č. 1924/2006.

      (1)  Ú. v. EÚ C 184, 16.6.2014.


title: Vec T-327/10: Rozsudok Všeobecného súdu z  19. septembra 2012 — Fraas/ÚHVT (Károvaný vzor v čiernej, tmavosivej, svetlosivej a tmavočervenej farbe) [ „Ochranná známka Spoločenstva — Prihláška obrazovej ochrannej známky Spoločenstva zobrazujúcej károvaný vzor v čiernej, tmavosivej, svetlosivej a tmavočervenej farbe — Absolútny dôvod zamietnutia — Nedostatok rozlišovacej spôsobilosti — Článok 7 ods. 1 písm. b), článok 75 a článok 76 ods. 1 nariadenia (ES) č. 207/2009“ ]

text:
               27.10.2012

               SK

               Úradný vestník Európskej únie

               C 331/19

      Rozsudok Všeobecného súdu z 19. septembra 2012 — Fraas/ÚHVT (Károvaný vzor v čiernej, tmavosivej, svetlosivej a tmavočervenej farbe)
      (Vec T-327/10) (1)

      (Ochranná známka Spoločenstva - Prihláška obrazovej ochrannej známky Spoločenstva zobrazujúcej károvaný vzor v čiernej, tmavosivej, svetlosivej a tmavočervenej farbe - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b), článok 75 a článok 76 ods. 1 nariadenia (ES) č. 207/2009)
      (2012/C 331/31)
      Jazyk konania: nemčina

         Účastníci konania

         Žalobkyňa: V. Fraas GmbH (Helmbrechts-Wüstenselbitz, Nemecko) (v zastúpení: R. Kunze a G. Würtenberger, advokáti)

         Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne B. Schmidt, neskôr D. Walicka, splnomocnení zástupcovia)

         Predmet veci

      Žaloba podaná proti rozhodnutiu štvrtého odvolacieho senátu Úradu pre harmonizáciu vnútorného trhu (ÚHVT) zo 7. júna 2010 (vec R 189/2010-4) týkajúcemu sa prihlášky obrazovej ochrannej známky Spoločenstva zobrazujúcej károvaný vzor v čiernej, tmavosivej, svetlosivej a tmavočervenej farbe

         Výrok rozsudku

                  1.

                  Žaloba sa zamieta.

                  2.

                  V. Fraas GmbH je povinná nahradiť trovy konania.

         (1)  Ú. v. EÚ C 288, 23.10.2010.


title: Vec C-117/13: Návrh na začatie prejudiciálneho konania, ktorý podal Bundesgerichtshof (Nemecko) 14. marca 2013 — Technische Universität Darmstadt/Eugen Ulmer KG

text:
               15.6.2013

               SK

               Úradný vestník Európskej únie

               C 171/10

         Návrh na začatie prejudiciálneho konania, ktorý podal Bundesgerichtshof (Nemecko) 14. marca 2013 — Technische Universität Darmstadt/Eugen Ulmer KG
   (Vec C-117/13)
   2013/C 171/19
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastníci konania pred vnútroštátnym súdom

      Žalobkyňa: Eugen Ulmer KG

      Žalovaná: Technische Universität Darmstadt

      Prejudiciálne otázky

               1.

               Platia nákupné a licenčné podmienky v zmysle článku 5 ods. 3 písm. n) smernice 2001/29/ES (1), pokiaľ nositeľ práv ponúkne inštitúciám, ktoré sú tam uvedené, uzatvorenie licenčných zmlúv o využívaní diel za primeraných podmienok?

               2.

               Oprávňuje článok 5 ods. 3 písm. n) smernice 2001/29/ES členské štáty, aby poskytli inštitúciám právo na digitalizovanie diel, ktoré sú súčasťou ich zbierok, ak je to nevyhnutné na to, aby boli tieto diela sprístupnené na termináloch?

               3.

               Môžu byť práva, ktoré členské štáty stanovia podľa článku 5 ods. 3 písm. n) smernice 2001/29/ES, také rozsiahle, že používatelia terminálov môžu diela, ktoré sa tam sprístupnia, vytlačiť na papier alebo uložiť na kľúč USB?

      (1)  1Smernica 2001/29/ES Európskeho parlamentu a Rady z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230).


title: Vec F-60/12: Uznesenie Súdu pre verejnú službu (prvá komora) zo 7. novembra 2013 — CA/Komisia (Verejná služba — Úradníci — Návrh na začatie konania — Formálne náležitosti — Uvedenie dôvodov, na ktorých je žaloba založená — Zjavne neprípustná žaloba)

text:
               21.12.2013

               SK

               Úradný vestník Európskej únie

               C 377/23

         Uznesenie Súdu pre verejnú službu (prvá komora) zo 7. novembra 2013 — CA/Komisia
   (Vec F-60/12) (1)

   (Verejná služba - Úradníci - Návrh na začatie konania - Formálne náležitosti - Uvedenie dôvodov, na ktorých je žaloba založená - Zjavne neprípustná žaloba)
   2013/C 377/53
   Jazyk konania: angličtina

      Účastníci konania

      Žalobca: CA (Brusel, Belgicko) (v zastúpení: E. Guerrieri Ciaceri, advokát)

      Žalovaná: Európska komisia (v zastúpení: J. Currall a C. Berardis-Kayser, splnomocnení zástupcovia)

      Predmet veci

   Návrh na zrušenie rozhodnutia žalovanej neprideliť 6 bodov na povýšenie žalobcovi z titulu povyšovania za rok 2011 a návrh na pridelenie bodov nevyhnutných na jeho povýšenie do platovej triedy AST 2 s retroaktívnym účinkom

      Výrok

               1.

               Žaloba sa zamieta ako zjavne neprípustná.

               2.

               CA znáša svoje vlastné trovy konania a je povinný nahradiť trovy konania Európskej komisie.

      (1)  Ú. v. EÚ C 243, 11.8.2012, s. 34.


title: Vec F-68/09: Rozsudok Súdu pre verejnú službu (tretia komora) z  15. februára 2011 — Barbin/Parlament (Verejná služba — Úradníci — Povyšovanie za rok 2006 — Výkon rozsudku Súdu pre verejnú službu — Porovnávacie hodnotenie zásluh — Zásada rovnosti zaobchádzania — Čiastočná rodičovská dovolenka)

text:
               27.8.2011

               SK

               Úradný vestník Európskej únie

               C 252/50

         Rozsudok Súdu pre verejnú službu (tretia komora) z 15. februára 2011 — Barbin/Parlament
   (Vec F-68/09) (1)

   (Verejná služba - Úradníci - Povyšovanie za rok 2006 - Výkon rozsudku Súdu pre verejnú službu - Porovnávacie hodnotenie zásluh - Zásada rovnosti zaobchádzania - Čiastočná rodičovská dovolenka)
   2011/C 252/107
   Jazyk konania: francúzština

      Účastníci konania

      Žalobkyňa: Florence Barbin (Luxemburg, Luxembursko) (v zastúpení: S. Orlandi, A. Coolen, J.-N. Louis a É. Marchal, advokáti)

      Žalovaný: Európsky parlament (v zastúpení: pôvodne A. Lukošiūtė a C. Burgos, splnomocnené zástupkyne, neskôr J. F. de Wachter, R. Ignătescu a K. Zejdová, splnomocnení zástupcovia)

      Predmet veci

   Zrušenie rozhodnutia Európskeho parlamentu, ktorým rozhodol nepovýšiť žalobkyňu do triedy AD 12 v rámci povyšovania za rok 2006

      Výrok rozsudku

               1.

               Žaloba sa zamieta.

               2.

               F. Barbin znáša všetky trovy konania.

      (1)  Ú. v. EÚ C 220, 12.9.2009, s. 43.


title: Vec C-79/14: Uznesenie predsedu Súdneho dvora z  19. júna 2014 (návrh na začatie prejudiciálneho konania, ktorý podal Landgericht Hannover – Nemecko) – TUIfly GmbH/Harald Walter

text:
               15.9.2014

               SK

               Úradný vestník Európskej únie

               C 315/47

         Uznesenie predsedu Súdneho dvora z 19. júna 2014 (návrh na začatie prejudiciálneho konania, ktorý podal Landgericht Hannover – Nemecko) – TUIfly GmbH/Harald Walter
   (Vec C-79/14) (1)

   2014/C 315/80
   Jazyk konania: nemčina
   Predseda Súdneho dvora nariadil výmaz veci.

      (1)  Ú. v. EÚ C 142, 12.5.2014.


title: Vec F-120/15: Žaloba podaná 20. augusta 2015 – ZZ/Europol

text:
               26.10.2015

               SK

               Úradný vestník Európskej únie

               C 354/56

         Žaloba podaná 20. augusta 2015 – ZZ/Europol
   (Vec F-120/15)
   (2015/C 354/68)
   Jazyk konania: holandčina

      Účastníci konania

      Žalobkyňa: ZZ (v zastúpení: W. J. Dammingh a N. D. Dane, advokáti)

      Žalovaný: Európsky policajný úrad (Europol)

      Predmet a opis sporu

   Zrušenie rozhodnutia Europolu, ktorým sa vykonáva rozsudok Súdu pre verejnú službu, ktorým sa potvrdzuje zamietnutie uzatvoriť so žalobkyňou pracovnú zmluvu na dobu neurčitú a ponúka sa jej paušálna suma v hodnote, ktorá, podľa žalobkyne, nepostačuje na náhradu škody, ktorú údajne utrpela z dôvodu nevykonania rozsudkov Súdu pre verejnú službu

      Návrhy žalobkyne

               —

               zrušiť rozhodnutie Europolu z 29. júla 2014 v rozsahu, v akom toto rozhodnutie nepriznalo žalobkyni zmluvu na dobu neurčitú a v rozsahu, v akom jej ponúka kompenzačnú sumu 10  000 eur, ako aj rozhodnutie z 22. mája 2015 v rozsahu, v akom zamieta sťažnosť podanú žalobkyňou proti rozhodnutiu z 29. júla 2014,

               —

               zaviazať Europol na náhradu trov konania, vrátane nákladov za právne zastupovanie.


title: Vec C-221/11: Rozsudok Súdneho dvora (veľká komora) z  24. septembra 2013 (návrh na začatie prejudiciálneho konania, ktorý podal Oberverwaltungsgericht Berlin-Brandenburg — Nemecko) — Leyla Ecem Demirkan/Spolková republika Nemecko (Dohoda o pridružení medzi EHS a Tureckom — Dodatkový protokol — Článok 41 ods. 1 — Klauzula „standstill“ — Povinnosť mať vízum pre vstup na územie členského štátu — Slobodné poskytovanie služieb — Právo tureckého štátneho príslušníka vstúpiť do členského štátu na účely návštevy člena svojej rodiny a prípadného prijímania služieb)

text:
               23.11.2013

               SK

               Úradný vestník Európskej únie

               C 344/5

         Rozsudok Súdneho dvora (veľká komora) z 24. septembra 2013 (návrh na začatie prejudiciálneho konania, ktorý podal Oberverwaltungsgericht Berlin-Brandenburg — Nemecko) — Leyla Ecem Demirkan/Spolková republika Nemecko
   (Vec C-221/11) (1)

   (Dohoda o pridružení medzi EHS a Tureckom - Dodatkový protokol - Článok 41 ods. 1 - Klauzula „standstill“ - Povinnosť mať vízum pre vstup na územie členského štátu - Slobodné poskytovanie služieb - Právo tureckého štátneho príslušníka vstúpiť do členského štátu na účely návštevy člena svojej rodiny a prípadného prijímania služieb)
   2013/C 344/05
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberverwaltungsgericht Berlin-Brandenburg

      Účastníci konania pred vnútroštátnym súdom

      Žalobkyňa: Leyla Ecem Demirkan

      Žalovaná: Spolková republika Nemecko

      Predmet veci

   Návrh na začatie prejudiciálneho konania — Oberverwaltungsgericht Berlin-Brandenburg — Výklad článku 41 ods. 1 dodatkového protokolu k Asociačnej dohode medzi Európskym hospodárskym spoločenstvom a Tureckom z 23. novembra 1970 týkajúceho sa opatrení, ktoré sa majú prijať na nadobudnutie ich platnosti (Ú. v. ES L 293, 1972, s. 4; Mim. vyd. 11/011, s. 43) — Výklad pojmu „slobodné poskytovanie služieb“, ktorý obsahuje toto ustanovenie — Možnosť prípadne zahrnúť aj „pasívne“ slobodné poskytovanie služieb — Právo tureckého štátneho príslušníka pricestovať do členského štátu na to, aby tam navštívil príbuzných a hypoteticky tam prijal službu

      Výrok rozsudku

   Pojem „slobodné poskytovanie služieb“ uvedený v článku 41 ods. 1 dodatkového protokolu, podpísaného 23. novembra 1970 v Bruseli a v mene Spoločenstva uzavretého, schváleného a potvrdeného nariadením Rady (EHS) č. 2760/72 z 19. decembra 1972, sa má vykladať v tom zmysle, že nezahŕňa slobodu pre tureckých štátnych príslušníkov, príjemcov služieb, navštíviť členský štát na účely prijímania služieb v tomto štáte.

      (1)  Ú. v. EÚ C 232, 6.8.2011.


title: Vec C-293/06: Návrh na začatie prejudiciálneho konania, ktorý podal Finanzgericht Hamburg (Nemecko) 3. júla 2006 – Deutsche Shell GmbH/Finanzamt für Großunternehmen Hamburg

text:
               30.9.2006

               SK

               Úradný vestník Európskej únie

               C 237/3

         Návrh na začatie prejudiciálneho konania, ktorý podal Finanzgericht Hamburg (Nemecko) 3. júla 2006 – Deutsche Shell GmbH/Finanzamt für Großunternehmen Hamburg
   (Vec C-293/06)
   (2006/C 237/06)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom

      Žalobkyňa: Deutsche Shell GmbH

      Žalovaný: Finanzamt für Großunternehmen Hamburg
   Prejudiciálne otázky

               1.

               Odporuje článku 52 ES v spojení s článkom 58 ES (teraz článok 43 ES v spojení s článkom 48 ES), ak Spolková republika Nemecko ako štát pôvodu posudzuje kurzovú stratu tuzemského materského podniku z vrátenia takzvaného dotačného kapitálu poskytnutého talianskej stálej prevádzkarni ako časť zisku stálej prevádzkarne a na základe oslobodenia podľa článku 3 ods. 1 a 3 a článku 11 bodu 1 písm. c) Zmluvy o zamedzení dvojitého zdanenia s Talianskom z roku 1925 ju vyníma zo základu dane pre stanovenie nemeckej dane, hoci kurzovú stratu nemožno zahrnúť do výpočtu zisku stálej prevádzkarne, ktorý má byť zdanený v Taliansku, a preto sa nemôže zohľadniť ani v štáte pôvodu ani v štáte, kde sa stála prevádzkareň nachádza?

               2.

               V prípade kladnej odpovede na prvú otázku: Odporuje článku 52 ES v spojení s článkom 58 ES (teraz článok 43 ES v spojení s článkom 48 ES), ak sa uvedená kurzová strata síce má zahrnúť do základu dane pre stanovenie nemeckej dane, ale možno ju ako prevádzkový výdavok odpočítať len v rozsahu, v akom z talianskej stálej prevádzkarne nie sú dosiahnuté zisky nepodliehajúce dani?


title: Vec F-30/08: Žaloba podaná 28. februára 2008 – Nanopoulos/Komisia

text:
               5.7.2008

               SK

               Úradný vestník Európskej únie

               C 171/50

         Žaloba podaná 28. februára 2008 – Nanopoulos/Komisia
   (Vec F-30/08)
   (2008/C 171/100)
   Jazyk konania: gréčtina
   Účastníci konania

      Žalobca: Photius Nanopoulos (Luxemburg, Luxemburské veľkovojvodstvo) (v zastúpení: V. Christianos, advokát)

      Žalovaná: Komisia Európskych spoločenstiev
   Predmet a opis sporu
   Zaviazať Komisiu, aby žalobcovi zaplatila peňažnú sumu ako náhradu škody spôsobenej porušením jeho základných práv, ktoré sa týkalo ujmy na cti a poškodenia jeho povesti
   Návrhy žalobcu

               —

               zaviazať Komisiu, aby žalobcovi zaplatila čiastku 850 000 eur ako náhradu spôsobenej nemajetkovej ujmy, pričom táto suma zahŕňa aj náhradu škody na zdraví,

               —

               zaviazať Komisiu Európskych spoločenstiev na náhradu trov konania.